Bilag til Rådets direktiv 96/49/EF () som fastsat i Kommissionens direktiv 96/87/EF om tilpasning til den tekniske udvikling af Rådets direktiv 96/49/EF om indbyrdes tilnærmelse af medlemsstaternes lovgivning om jernbanebefordring af farligt gods () (EØS-relevant tekst)

() EFT L 235 af 17.9.1996, s. 25.

() EFT L 335 af 24.12.1996, s. 45.

INDHOLDSFORTEGNELSE

I. Del - Generelle bestemmelser

Randnummer Side

Generelle bestemmelser 1-99 4

II. Del - Specifikke bestemmelser for de enkelte klasser

Klasse 1 Eksplosivstoffer og genstande med eksplosivstof 100-199 17

Klasse 2 Komprimerede, fordråbede eller under tryk opløste gasser 200-299 62

Klasse 3 Brandfarlige væsker 300-399 102

Klasse 4.1 Brandfarlige faste stoffer 400-429 126

Klasse 4.2 Selvantændelige stoffer 430-469 147

Klasse 4.3 Stoffer som ved kontakt med vand ukvikler brandfarlige gasser 470-499 161

Klasse 5.1 Oxiderende (brandnærende) stoffer 500-549 175

Klasse 5.2 Organiske peroxider 550-599 190

Klasse 6.1 Giftige stoffer 600-649 205

Klasse 6.2 Smittefarlige stoffer 650-699 241

Klasse 7 Radioaktive stoffer 700-799 251

Klasse 8 Ætsende stoffer 800-899 298

Klasse 9 Forskellige farlige stoffer og genstande 900-999 323

III. Del - Supplementer

Supplement I A. Stabilitets- og sikkerhedsbetingelser for eksplosiv stoffer og genstande med eksplosivstof og for nitrerede celluloseblandinger 1100-1169 338

B. Ordliste til betegnelserne i randnr. 101 1170-1199 341

Supplement II A. Forskrifter for beskaffenheden af beholdere af aluminiumlegeringer til visse gasser, hørende til klasse 2 1200-1249 356

B. Forskrifter for materialer til og konstruktion af beholdere efter randnr. 207 for stærkt kølede, fordråbede gasser, hørende til klasse 2 1250-1269 358

C. Forskrifter for materialer til og konstruktion af tankvognes tanke og tankcontaineres tanke, for hvilke der er foreskrevet et prøvningstryk på mindst 1 MPa (10 bar), samt sådanne tankvognes tanke og tankcontaineres tanke, som er bestemt til transport af stærkt kølede, fordråbede gasser, hørende til klasse 2 1270-1290 363

D. Forskrifter for prøvning af aerosolbeholdere og patroner med gasser under tryk, hørende til punkterne 10 og 11 i klasse 2 1291-1299 367

Supplement III A. Prøvning af brandfarlige væsker, hørende til klasse 3, 6.1 og 8 1300-1309 368

B. Fremgangsmåde til bestemmelse af konsistensen 1310-1389 372

C. Prøvning til bestemmelse af økotoxisiteten, bestandigheden og bioakkumulation af stoffer i vand, for klassificering i klasse 9 1390-1399 374

Supplement IV Reserveret 1400-1499 376

Supplement V Almindelige emballeringsforskrifter, emballagetyper, emballageforskrifter og prøvningsforskrifter for emballage 1500-1599 377

Supplement VI Almindelige bestemmelser for anvendelse af medium bulk containere (IBC), typer af IBC, krav til konstruktion af IBC og prøvningsforskrifter for IBC 1600-1699 417

Supplement VII Forskrifter for radioaktive stoffer hørende til klasse 7 1700-1799 443

Supplement VIII Forskrifter for advarselsmærkning af samt fortegnelse over farligt gods 1800-1899 471

Supplement IX 1. Bestemmelser om faresedler og håndteringssedler 1900-1901 694

2. Symbolernes betydning 1902-1909 695

3. Mærkning af stoffer, der befordres i opvarmet tilstand 1910-1999 697

Supplement X Forskrifter for konstruktion, prøvning og anvendelse af tankcontainere 700

Supplement XI Forskrifter for konstruktion, prøvning og anvendelse af tankvogne 737

I. Del GENERELLE BESTEMMELSER

1 (1) Dette bilag udgør reglementet for jernbanetransport af farligt gods i overensstemmelse med direktiv 96/49/CE. Det er en gentagelse af »Règlement concernant le transport international ferroviaire des marchandises dangereuses« (RID).

(2) Stoffer og genstande i dette direktiv er inddelt i følgende klasser:

Klasse 1 Eksplosivstoffer og genstande med eksplosivstof

Klasse 2 Komprimerede, fordråbede eller under tryk opløste gasser

Klasse 3 Brandfarlige væsker

Klasse 4.1 Brandfarlige, faste stoffer

Klasse 4.2 Selvantændelige stoffer

Klasse 4.3 Stoffer, som ved kontakt med vand udvikler brandfarlige gasser

Klasse 5.1 Oxiderende (brandnærende) stoffer

Klasse 5.2 Organiske peroxider

Klasse 6.1 Giftige stoffer

Klasse 6.2 Smittefarlige stoffer

Klasse 7 Radioaktive stoffer

Klasse 8 Ætsende stoffer

Klasse 9 Forskellige farlige stoffer og genstande

(3) De stoffer og genstande, der omfattes af titlerne på klasserne 1, 2, og 7 (lukkede klasser), er udelukket fra transport med de undtagelser, der følger nedenfor. De i randnumrene (randnr.) 101, 201 og 701 nævnte stoffer og genstande kan modtages til transport, når de opfylder forskrifterne i de enkelte klasser.

(4) De i randnr. 301, 401, 431, 471, 501, 551, 601, 651, 801 og 901 nævnte stoffer og genstande samt de stoffer og genstande, der falder ind under en af samlebetegnelserne i klasserne 3, 4.1, 4.2, 4.3, 5.1, 5.2, 6.1, 6.2, 8 og 9 (åbne klasser) må kun modtages til transport, når de opfylder de for den pågældende klasse nævnte forskrifter. Andre stoffer og genstande, der omfattes af titlen på en af disse klasser, kan modtages til transport uden særlige betingelser.

(5) De stoffer og genstande, der efter ordlyden af anmærkningerne til de enkelte klasser udtrykkeligt er udelukket fra transport, modtages ikke til transport.

(6) For stoffer og genstande, der hører til dette direktiv, er de almindelige transportbestemmelser anvendelige, for så vidt dette direktiv ikke foreskriver andet.

2 (1) De for hver klasse gældende transportbestemmelser er, undtagen for klasse 7, inddelt i følgende afsnit:

A. De enkelte kolli:

1. Almindelige emballeringsforskrifter

2. Specifikke emballeringsforskrifter

3. Sammenpakning

4. Mærkning, faresedler og håndteringssedler på kolliene

B. Transportart, indskrænkninger i ekspeditionen

C. Angivelser i fragtbrevet

D. Transportmidler og tekniske hjælpemidler:

1. Forskrifter om vogne og læsning

2. Mærkning, faresedler og håndteringssedler på vogne, tankvogne, tankcontainere og små containere

E. Forbud mod sammenlæsning

F. Tom emballage

G. Andre forskrifter

Transportbestemmelserne for klasse 7 er opstillet i bladform. Hvert blad er inddelt i følgende afsnit:

1. Stoffer

2. Emballage/kolli

3. Højeste tilladte dosishastighed

4. Forurening på kolli, vogne, containere, tankvogne, tankcontainere og samleemballager

5. Rensning og anvendelse af vogne, udstyr og dele deraf

6. Sammenpakning

7. Sammenlæsning

8. Mærkning af og faresedler på kolli, containere, tankvogne, tankcontainere og samleemballager

9. Faresedler og håndteringssedler på vogne, bortset fra tankvogne

10. Transportdokumenter

11. Transitopbevaring og afsendelse

12. Transport af kolli, containere, tankvogne, tankcontainere og samleemballager

13. Andre forskrifter

Supplementerne indeholder:

Supplement I: Stabilitets- og sikkerhedsbetingelser for eksplosive stoffer og genstande med eks-plosivstoffer og for nitrerede celluloseblandinger samt ordliste over betegnelserne i randnr. 101

Supplement II: Forskrifter for beskaffenheden af beholdere af aluminiumslegeringer til visse gasser, hørende til klasse 2; forskrifter for materialer til og konstruktion af beholdere efter randnr. 207 til stærkt kølede, fordråbede gasser, hørende til klasse 2; forskrifter for materialer til og konstruktion af tankvognes tanke og tankcontaineres tanke, hvor der er foreskrevet et prøvningstryk på mindst 1MPa (10 bar), samt sådanne tankvognes tanke og tankcontaineres tanke, som er bestemt til transport af stærkt kølede, fordråbede gasser, hørende til klasse 2; forskrifter for prøvning af aerosolbeholdere og patroner, hørende til punkterne 10 og 11 i klasse 2

Supplement III: Prøvning af brandfarlige væsker, hørende til klasserne 3, 6.1, og 8; Fremgangsmåde til bestemmelse af viskositeten; Fremgangsmåde til bestemmelse af økotoxisitet, stabilitet og bioakkumulation af stoffer i vand, hørende til klasse 9

Supplement IV: Reserveret

Supplement V: Almindelige emballeringsforskrifter, emballagetyper, emballageforskrifter og prøvningsforskrifter for emballage

Supplement VI: Almindelige bestemmelser for anvendelse af medium bulkcontainere (IBC), kategorier af IBC, krav til konstruktion af IBCere og prøvningsforskrifter for IBCere

Supplement VII: Forskrifter for radioaktive stoffer, hørende til klasse 7

Supplement VIII: Forskrifter for afmærkning, samt fortegnelse over det farlige gods

Supplement IX: Forskrifter om faresedlerne og håndteringssedlerne og symbolernes betydning, samt forskrift for symbol til mærkning af stoffer, der befordres i opvarmet tilstand

Supplement X: Forskrifter for konstruktion, prøvning og anvendelse af tankcontainere

Supplement XI: Forskrifter for konstruktion, prøvning og anvendelse af tankvogne

(2) Endvidere skal de af told- eller andre administrative myndigheder givne forskrifter tages i betragtning [se CIM art 25, § 1].

Særlig skal, foruden de i dette bilag foreskrevne angivelser og attester, også de erklæringer være givet i fragtbrevet og de ledsagepapirer vedlagt, som fordres efter myndighedernes forskrifter.

(3) Efter § 2 i RIEx (bilag IV til CIM) modtages de i dette direktiv nævnte stoffer og genstande kun til transport som ekspresgods () når denne transportart udtrykkeligt er tilladt i afsnit B under de enkelte klasser. Om transport af stoffer, hørende til klasse 7, som ekspresgods, se randnr. 701() Efter artikel 18 e) i Fælles regler for kontrakten om international transport af passagerer og bagage med jernbane (CIV) er de til dette direktiv hørende stoffer og genstande udelukket fra transport som indskrevet bagage, medmindre tarifferne tillader undtagelser.

(5) For transport i den i COTIF art 3 § 3 angivne betydning anvendes, foruden bestemmelserne i dette direktiv, også de særlige nationale eller internationale forskrifter for transport af farligt gods på landevej eller til søs, for så vidt de ikke strider mod bestemmelserne i dette direktiv.

3 (1) Ikke radioaktive stoffer [se definitionen på radioaktive stoffer i randnr. 700(1)], som omfattes af en samlebetegnelse i en eller anden klasse, er udelukket fra transport, hvis de også omfattes af titlen på en lukket klasse, hvori de ikke er opført.

(2) For ikke radioaktive stoffer [se definitionen på radioaktive stoffer i randnr. 700(1)], som ikke med navn er opført i en klasse, men som omfattes af to eller flere samlebetegnelser i forskellige klasser, gælder transportbestemmelserne:

a) i den lukkede klasse, hvis en af de pågældende klasser er en lukket klasse;

b) i klassen, som svarer til den største fare, stoffet kan udvise under transporten, hvis ingen af de pågældende klasser er lukkede.

(3) Følgende bestemmelser finder anvendelse på stoffer, opløsninger og blandinger (f eks præparater, præparationer og affald), der ikke udtrykkeligt er nævnt i stofopregningen under de forskellige klasser:

a) En opløsning eller en blanding, som indeholder et i dette direktiv ved navn nævnt farligt stof og et eller flere ufarlige stoffer, skal indordnes under det ved navn nævnte farlige stof, medmindre

1. opløsningen eller blandingen er anført specielt på et andet sted i dette direktiv eller

2. det ud fra angivelsen under punktet for dette farlige stof specielt fremgår, at det kun gælder for det rene eller teknisk rene stof, eller

3. klassen, den fysiske tilstand eller emballagegruppen for opløsningen eller blandingen adskiller sig fra det farlige stof.

Ved sådanne opløsninger eller blandinger skal ordene »opløsning« henholdsvis »blanding« angives i fragtbrevet som en del af benævnelsen, f eks »acetone, opløsning« .

Hvis klassen, den fysiske tilstand eller emballagegruppen adskiller sig fra det rene stof, skal opløsningen eller blandingen tilordnes en egnet n.o.s.-registrering (not otherwise specified) alt efter graden af farlighed.

b) Stoffer med flere fareegenskaber samt opløsninger og blandinger, der indeholder to eller flere bestanddele, der er omfattet af bestemmelserne i dette direktiv, henføres til et punkt og bogstav i den pågældende klasse i overensstemmelse med deres fareegenskaber. Klassificering i overensstemmelse med fareegenskaberne sker på følgende måde:

1.1. Bestemmelse af de fysiske, kemiske og fysiologiske egenskaber sker ved måling eller beregning og klassificering i henhold til de kriterier, der er foreskrevet for de enkelte klasser.

1.2. Såfremt det ikke er muligt at foretage denne bestemmelse uden uforholdsmæssigt store omkostninger eller foranstaltninger (f eks ved visse former for affald), skal de pågældende opløsninger eller blandinger henføres til den klasse, der omfatter den bestanddel, der udgør hovedfaren.

2. Såfremt et stof udgør flere fareegenskaber eller en opløsning eller en blanding indeholder flere bestanddele fra de efterfølgende nævnte klasser eller stofgrupper, skal stoffet, opløsningen eller blandingen henføres under den klasse eller stofgruppe, der udgør hovedfaren.

2.1. Såfremt der ikke foreligger nogen hovedfare skal klassificeringen foretages i følgende orden:

Stoffer og genstande, hørende til klasse 1

Stoffer og genstande, hørende til klasse 2

Selvnedbrydende stoffer, stoffer der er beslægtet med selvnedbrydende stoffer, og eksplosive stoffer i ikke-eksplosiv tilstand (befugtede eller flegmatiske eksplosive stoffer) hørende til klasse 4.1

Pyrofore stoffer hørende til klasse 4.2

Stoffer hørende til klasse 5.2

Stoffer hørende til klasse 6.1 som efter kriterierne i randnr. 600 (3) er meget giftige ved indånding, undtagen sådanne stoffer, opløsninger og blandinger (f eks præparater, præparationer, og affald), som opfylder kriterierne for klassifikation i klasse 8 og udviser en giftighed ved indånding af støv og tåge (LC50) svarende bogstav (gruppe a), men udviser en giftighed ved indtagelse eller ved absorption gennem huden svarende til bogstav (gruppe c) eller udviser en ringere giftighed. Disse stoffer, opløsninger og blandinger (som præparater, præparationer og affald) skal klassificeres i klasse 8.

Smittefarlige stoffer hørende til klasse 6.2

2.2. Såfremt der foreligger fareegenskaber hos flere klasser eller stofgrupper, som ikke er nævnt i 2.1, skal stofferne, opløsningerne eller blandingerne henføres under den klasse eller stofgruppe, der udgør hovedfaren

2.3. Såfremt der ikke foreligger nogen hovedfare, skal stoffet, opløsningen eller blandingen klassificeres som følger:

2.3.1. Ved klassificering i en klasse skal der tages hensyn til de forskellige fareegenskaber og forskellige bestanddele i henhold til den efterfølgende tabel. Med hensyn til klasse 3, 4.1, 4.2, 4.3, 5.1, 6.1, 8 og 9 skal der tages hensyn til den farlighedsgrad, som er betegnet med a), b) eller c) i de enkelte punkter [se randnr. 300(3), 400(3), 430(3), 470(3), 500(3), 600(3), 800(3) og 900].

Anmærkninger: Eksempel til forklaring af, hvordan tabellen anvendes:

En blanding består af en brandfarlig væske, der er klassificeret under klasse 3, bogstav c), et giftigt stof, der er klassificeret under klasse 6.1, bogstav b), samt et ætsende stof, der er klassificeret under klasse 8, bogstav a).

Fremgangsmåde:

Skæringspunktet mellem linje 3c) (vandret) og kolonne 6.1b) (lodret) giver 6.1b), mens det for 6.1b) (vandret) og 8a) (lodret) giver 8a). Heraf følger, at blandingen klassificeres under klasse 8 bogstav a).

>TABELPOSITION>

2.3.2. Ved henføring til en n.o.s.-registrering og et punkt i en klasse nævnt i stk 2.3.1 skal der tages hensyn til fareegenskaberne ved de forskellige bestanddele af opløsningen eller blandingen. Klassificering i en generel n.o.s-registrering er kun tilladt, hvis klassificering i en specifik n.o.s.-registrering ikke er mulig.

Anmærkning: Eksempler på klassificering af blandinger og opløsninger i klasser og punkter:

En opløsning bestående af phenol hørende til klasse 6.1, punkt 14b) i benzen hørende til klasse 3, punkt 3b) henføres under klasse 3, bogstav b); som følge af phenols giftighed skal opløsningen henføres til 1992 brandfarlig, giftig væske, n.o.s. klasse 3, punkt 19b).

En fast blanding af natriumarsenat hørende til klasse 6.1, punkt 51b) og natriumhydroxid hørende til klasse 8, punkt 41b) skal henføres til 3290 giftigt uorganisk, fast stof, n.o.s. klasse 6.1, punkt 67b).

Opløsninger af naphthalen, rå eller raffineret hørende til klasse 4.1, punkt 6c) i benzen hørende til klasse 3, punkt 3b) skal henføres til 3295 hydrocarboner, flydende, n.o.s. klasse 3, punkt 3b).

Blandinger af hydrocarboner (kulbrinter) hørende til klasse 3, punkt 31c) og polychlorerede biphenyler (PCB) hørende til klasse 9, punkt 2b) skal henføres til 2315 polychlorerede biphenyler (PCB), klasse 9 punkt 2b).

Blandinger af propylenimin hørende til klasse 3, punkt 12 og polychlorerede biphenyler (PCB) hørende til klasse 9, punkt 2b) skal henføres til 1921 propylenimin stabiliseret klasse 3, punkt 12.

(4) Ved affald forstås stoffer, opløsninger, blandinger eller genstande, for hvilke der ikke er forudsat nogen direkte anvendelse, men som transporteres med henblik på oparbejdning, deponering, fjernelse ved forbrænding eller andre bortskaffelsesmetoder.

(5) Et radioaktivt stof, hvis specifikke aktivitet overstiger 70 kBq/kg (2 nCi/g), og som:

a) opfylder transportbestemmelserne efter klasse 7 blad 1, og

b) har farlige egenskaber, der falder ind under titlen på én eller flere andre klasser,

er udelukket fra transport, hvis det også falder ind under titlen i en lukket klasse, hvori det ikke er optaget.

(6) Et radioaktivt stof, hvis specifikke aktivitet overstiger 70 kBq/kg (2 nCi/g), og som:

a) opfylder transportbestemmelserne i klasse 7, blad 1, og

b) har farlige egenskaber, der falder ind under titlen på én eller flere klasser, skal,

udover at opfylde bestemmelserne i klasse 7, blad 1, også opfylde transportbestemmelserne i:

enten den lukkede klasse, hvis en af de berørte klasser er lukket, og stoffet er omfattet deraf,

eller den klasse, hvori den overvejende fare ved transporten er omhandlet, hvis ingen af de berørte klasser er en lukket klasse.

(7) Som vandforurenende stoffer i dette direktiv forstand regnes:

Stoffer, opløsninger og blandinger, (som præparater, præparationer og affald), som ikke kan henføres til klasserne 1 til 8 eller til klasse 9, punkt 1 til 8 eller 13 og 14, men som på grundlag af prøvningsmetoder og -kriterier ifølge supplement III afsnit G, randnr. 1390 til 1396 kan henføres til klasse 9 punkt 11 og 12. Opløsninger og blandinger (som præparater, præparationer og affald), for hvilke der ikke foreligger nogen værdi ifølge klassificeringskriterierne, regnes som vandforurenende, når den efter følgende formel konstaterede LC50-værdi ()

LC50 = >NUM>LC50 af skadestoffet × 100

>DEN>Indhold af skadestof i masse-%

højst

a) udgør 1 mg/l

b) udgør 10 mg/l, hvis stoffet ikke er let biologisk nedbrydeligt, eller hvis det er let nedbrydeligt så udviser en log Pow-værdi ≥ 3,0.

Anmærkning: Anm Der er gælder ingen yderligere befordringsbestemmelser for de stoffer i klasse 1 til 8 og klasse 9, punkt 1 til 8 såvel som punkt 13 og 14, som er vandforurenende efter kriterierne i supplement III, afsnit G,randnr. 1390 til 1396.

4 (1) I dette direktiv gælder følgende måleenheder ():

>TABELPOSITION>

Decimale mangefold og dele af en enhed kan dannes ved hjælp af følgende forkortelser og symboler anbragt foran navnet hhv symbolet på enheden.

>TABELPOSITION>

(2) Er kolliets masse angivet i dette direktiv, er der, når ikke andet er anført, tale om bruttomasse.

(3) Når der ikke udtrykkelig er anført andet, betyder tegnet »%« i dette direktiv:

a) ved blandinger af faste eller flydende stoffer, ved opløsninger eller ved faste stoffer, der er fugtet med en væske: masseprocent, beregnet på den totale masse af blandingen, opløsningen eller det fugtede stof

b) ved blandinger af komprimerede gasser: volumenprocent beregnet på det totale volumen af blandingen;

ved blandinger af fordråbede gasser samt under tryk opløste gasser: masseprocent beregnet på den totale masse af blandingen.

(4) Under en n.o.s-registrering (engelsk: not otherwise specified, dansk: ikke specificeret andetsteds) i henhold til RID forstås en samlebetegnelse, under hvilken sådanne stoffer, blandinger, opløsninger eller genstande kan henføres som

a) ikke er nævnt med stofbetegnelse i punkterne i stofopregningen og

b) har kemiske, fysiske og/eller farlige egenskaber, som svarer til klassen, punktet og bogstavet (gruppen) og benævnelsen af n.o.s.-registreringen.

(5) Alle slags tryk for beholdere (f eks prøvningstryk, indre tryk, åbningstryk for sikkerhedsventiler) er altid angivet i manometrisk tryk (overtryk i forhold til atmosfærens tryk); derimod er stoffers damptryk altid angivet som et absolut tryk.

(6) Når der i dette direktiv nævnes en fyldningsgrad for beholdere, er den beregnet på grundlag af en stoftemperatur på 15 °C, hvis ikke anden temperatur er angivet.

(7) Ved klassificering af stoffer betragtes farligt gods med et smeltepunkt på eller en begyndende smeltning ved 20 °C eller derunder ved et tryk på 101,3 kPa som væsker. Et tyktflydende stof, for hvilket der ikke kan bestemmes et specifikt smeltepunkt, skal underkastes prøvningsmetode ASTM D 4359-90 eller den i supplement III beskrevne fremgangsmåde til bestemmelse af konsistensen (penetrometermetoden).

(8) - Ved udtrykket »rekommandationer for transport af farligt gods« forstås niende reviderede udgave af FN-rekommandationer for transport af farligt gods (ST/SG/AC.10/1/Rev.9).

Ved udtrykket »håndbog for prøvninger og kriterier« forstås anden reviderede udgave af FN's rekommandationer for transport af farligt gods - prøvninger og kriterier (ST/SG/AC.10/11/Rev.2).

5 Hvis beholdere af plast er tilladt som emballage, kan jernbanen i forsendelseslandet forlange bevis for, at plastet er egnet til det bestemte formål.

6 Et stof eller en genstand, hørende til dette direktiv, kan kun transporteres løst læsset i beholdervogne, containere eller i små containere, når disse transportmåder udtrykkeligt er tilladt for det pågældende stof eller den pågældende genstand i den klasse, stoffet hører til.

7 (1) Som containere betragtes i dette direktiv kun dem, der opfylder bestemmelserne i dette reglement og, såfremt de har et rumfang på 1 m3 eller derover, opfylder bestemmelserne i RICo (bilag III til CIM);

Anmærkninger: 1. IBC (se supplement VI) betragtes ikke som containere i henseende til dette direktiv.

2. I dette direktiv gælder veksellade som containere.

(2) Store containere (herefter blot benævnt: containere) og tankcontainere, der falder ind under definitionen »container« ifølge den internationale aftale om sikre containere (CSC) () eller UIC-meddelelser 590 () (pr. 01.01.1989) og 592-1 til 592-4 () (pr. 01.07.1994), må kun anvendes til transport af farligt gods, hvis containerens eller tankcontainerens ramme opfylder bestemmelserne i CSC eller UIC-meddelelser 590 og 592-1 til 592-4.

Containere må kun anvendes til transport, såfremt de er egnede i konstruktionsteknisk henseende.

a) »Egnet i konstruktionsteknisk henseende« betyder, at konstruktionsdelene, som f.eks. øvre og nedre sidelængdedragere, øvre og nedre tværdragere, dørtærskel og dørdragere, bundtværdragere, hjørnestolper og hjørnebeslag, ikke har større beskadigelser. »Større beskadigelser« er: buler eller udbøjninger i konstruktionsdele, hvis dybde overstiger 19 mm, uanset deres længde; revner eller brudsteder i konstruktionsdele; mere end én samling eller en ubrugelig samling (f.eks. overlappende samling) i øvre eller nedre tværdragere eller dørdragere eller mere end to samlinger i en af de øvre eller nedre sidelængdedragere eller én samling i en dørtærskel eller i en hjørnestolpe; dørhængsler og beslag, der er klemt, vredet, knækket, mangler eller på anden måde ikke er funktionsdygtige; utætte pakninger eller lukkeanordninger; enhver forvridning af konstruktionen, der er så kraftig, at korrekt positionering af læsseaggregatet og anbringelse og sikring på bærekonstruktion eller vogn ikke er mulig.

b) Derudover er, uanset anvendt materiale, enhver slitage på en af containerens konstruktionsdele, f.eks. gennemrustede steder i metalsidevægge eller flossede steder i konstruktionsdele af glasfiber, ikke tilladt. Normalt slid, inklusive korrosion (rust), små buler og skrammer og andre beskadigelser, der ikke forringer brugbarheden eller vejrbestandigheden, er dog tilladt.

c) Containerne skal før læsning undersøges for at sikre, at de er fri for rester fra tidligere gods, og at bund og vægge indvendigt er fri for fremstående dele.

(3) Alle bestemmelser i dette direktiv om transport i vogne gælder tilsvarende for containere undtagen tankcontainere.

(4) For transport af flydende stoffer, luft- og støvformige samt kornede stoffer i tankcontainere med mere end 0,45 m3 indhold gælder bestemmelserne i supplement X.

(5) For små containere, bestemt til transport af løst læsset gods - undtagen for de under (3) nævnte tankcontainere - gælder transportbestemmelserne for kolli, medmindre særlige forskrifter i de enkelte klas-ser bestemmer noget andet.

8 (1) Når sammenpakning af flere stoffer og genstande med hinanden eller med andet gods er tilladt i følge bestemmelserne i afsnit A.3. i de enkelte klasser, eller i følge forskrifterne i klasse 7, skal de indvendige emballager, der indeholder forskellige stoffer og genstande, være omhyggeligt og sikkert adskilt fra hinanden i samleemballager, hvis der, som følge af pakningernes beskadigelse eller ødelæggelse, kan indtræde farlige reaktioner, såsom farlig varmeudvikling, brand, dannelse af blandinger, der er følsomme over for gnidning eller stød, eller udvikling af brandfarlige eller giftige gasser. Medmindre andet er foreskrevet i dette punkt eller i de særlige forskrifter for emballering af visse stoffer, skal væsker, hørende til klasserne, 3, 4.1, 4.2, 4.3, 5.1, 6.1, 8 eller 9, der falder ind under a) eller b) i de forskellige punkter, emballeres i beholdere af glas, porcelæn eller stentøj med anvendelse af et absorberende materiale. Det absorberende stof må ikke på farlig måde reagere med væsken. Absorberende stoffer er ikke påkrævet, hvis den indvendige emballage er beskyttet på en sådan måde, at indholdet ikke under normale transportbetingelser kan trænge ud af den ydre emballage i tilfælde af brud. Såfremt der er foreskrevet et absorberende stof, og den ydre emballage ikke er vandtæt, skal der anvendes en tæt coating, en plastsæk eller et andet lige så effektivt middel til at holde væsken tilbage i tilfælde af udslip [se også randnr. 1500 (5)]. Om sammenpakning af stoffer, hørende til klasse 7, se randnr. 1711(1) i supplement VII.

(2) Hvis sammenpakning finder sted, gælder forskrifterne i dette direktiv om angivelser i fragtbrevet for hver af de farlige godsarter i samleemballagen med hver sin særskilte benævnelse, og samleemballagen skal være forsynet med den mærkning og de faresedler, der i RID er krævet for de farlige godsarter, som kolliet indeholder.

9 (1) Til transport af kolli med farligt gods kan der anvendes yderligere udvendige emballager, når de opfylder følgende betingelser:

Ved »yderligere udvendig emballage« forstår man en omgivende emballage, der anvendes af én enkelt afsender til at rumme et eller flere kolli med henblik på at danne en enhed, der forenkler håndtering og læsning under transporten. Eksempler på yderligere udvendig emballage er:

a) Læsseplader, som f.eks. paller, på hvilke der stilles eller stables flere genstande, og som sikres af plastbånd, krympe- eller strækfolier eller andre egnede midler, eller

b) ydre beskyttelsesemballager som kasser eller tremmekasser.

Anmærkning: Denne definition gælder ikke for samleemballager, der er defineret i klasse 7. (se randnr. 700, definition 13).

En yderligere udvendig emballage skal være forsynet med godsets identifikationsnumre med de foranstillede bogstaver »UN« og med faresedler for alle de kolli, der er indeholdt i den yderligere udvendige emballage, medmindre identifikationsnumre og faresedler for alle de arter af farligt gods, der er indeholdt i den yderligere udvendige emballage, stadig kan ses.

Hvert kolli med farligt gods, som er indeholdt i den yderligere udvendige emballage, skal opfylde alle relevante forskrifter. De enkelte emballagers funktion må ikke forringes på grund af den yderligere udvendige emballage.

Sammenlæsningsforbudene i afsnit E for de forskellige klasser gælder også for yderligere udvendige emballager.

(2) Beskadigede, defekte eller utætte kolli med farligt gods, eller med farligt gods, der er spildt eller er trængt ud, kan transporteres i særlige bjærgningsemballager efter randnr. 1559. Dette udelukker dog ikke, at der i henhold til betingelserne i randnr. 1500 (14) anvendes en emballage med større dimensioner af egnet type og egnet prøvningsniveau. Ved transport af beskadigede kolli i bjærgningsemballager skal identifikationsnumre med de foranstillede bogstaver »UN«, alle faresedler for de indeholdte beskadigede kolli og endvidere betegnelsen »BJÆRGNING« være anbragt på bjærgningsemballagen.

Ud over de angivelser, der i de enkelte klasser er foreskrevet for det transporterede gods, skal afsenderen anføre betegnelsen »Bjærgningsemballage« i fragtbrevet.

10 Overholdelse af sammenlæsningsforbudene i afsnit E i de enkelte klasser, med undtagelse af forbud-ene i klasse 7, der er omhandlet i randnr. 703(7), er baseret på faresedlerne i supplement IX. Disse sedler skal anbringes på kolliene i overensstemmelse med forskrifterne i afsnit A.4 i de enkelte klasser, dog med undtagelse af klasse 7. Om beklæbning af kolli med stoffer, hørende til klasse 7, se randnr. 706.

11 (1) Såfremt der i de enkelte klasser ikke er foreskrevet andet, kan kolliene læsses således:

a) i lukkede vogne; eller

b) i åbne vogne med presenninger; eller

c) i åbne vogne (uden presenninger).

(2) Kolli, hvis emballage er følsom over for fugtighed, skal læsses i lukkede vogne eller i åbne vogne med presenninger.

(3) Kolli, inklusive medium bulk containere (IBC), samt urensede tomme emballager, inklusive urensede tomme IBCere, med faresedler af nr. 6.1 (undtagen kolli med stoffer, hørende til klasse 2), 6.2 eller 9, for så vidt der i sidstnævnte tilfælde er indeholdt stoffer, hørende til punkterne 1, 2, 3 eller 13 i klasse 9, må ikke i vogne og på læsse-, aflæsnings- eller omlæsningsstationer stables sammen med eller læsses i umiddelbar nærhed af kolli, om hvilke det vides, at de indeholder nærings- og nydelsesmidler eller foderstoffer.

Hvis de læsses i umiddelbar nærhed af kolli, om hvilke det vides, at de indeholder nærings- og nydelsesmidler eller foderstoffer, skal de holdes adskilt fra disse

a) ved hjælp af massive skillevægge, der skal være lige så høje som de læssede kolli med sedler af typen 6.1, 6.2 eller 9, for så vidt der i sidstnævnte tilfælde er indeholdt stoffer, hørende til punkterne 1, 2, 3 eller 13 i klasse 9, eller

b) ved hjælp af kolli, der ikke er forsynet med sedler af typen 6.1, 6.2 eller 9, for så vidt der i sidstnævnte tilfælde er indeholdt stoffer, hørende til punkterne 1, 2, 3 eller 13 i klasse 9, eller

c) ved hjælp af en afstand på mindst 0,8 m, medmindre kolliene, der er forsynet med sedler af typen 6.1, 6.2 eller 9, for så vidt der i sidstnævnte tilfælde er indeholdt stoffer, hørende til punkterne 1, 2, 3 eller 13 i klasse 9, er forsynet med ekstra emballage eller fuldstændigt tildækket (f.eks. ved hjælp af folie, teleskopkarton eller andre foranstaltninger).

(4) Ved læsning af godset skal de på afsendelsesstationen gældende forskrifter overholdes, medmindre der i de enkelte klasser er givet særlige forskrifter.

12 Med undtagelse af forsendelser, der transporteres som ekspresgods, må de i dette direktiv nævnte stoffer og genstande kun transporteres i godstog.

13 Ved transport af farligt gods, der er nævnt i randnr. 1802 i supplement VIII, skal der foretages mærkning af

tankvogne,

batterivogne,

vogne med aftagelige tanke,

tankcontainere,

vogne til løst læsset gods,

små og store containere til løst læsset gods efter bestemmelserne i det nævnte supplement.

Vogne, der indeholder en vognladning kolli med én og samme art af farligt gods, som er opført i randnr. 1802 i supplement VIII, kan forsynes med en mærkning ifølge bestemmelserne i dette supplement.

14 Kolli, inklusive medium bulk containere (IBC), samt vogne, der indeholder en vognladning kolli af én og samme art gods, små og store containere og tankcontainere, der ikke fuldt ud opfylder emballerings- og mærkningsforskrifterne, forskrifter for påskrifter på kolli samt forskrifter om sammenpakning og mærkning ifølge dette direktiv, men derimod opfylder forskrifterne for sø- eller lufttransport af farligt gods (), kan, såfremt der før eller efter finder en transport ad sø- eller luftvejen sted, transporteres under følgende betingelser:

a) kolli eller medium bulk containere (IBC) skal, såfremt de anvendte betegnelser og de anbragte sedler ikke er i overensstemmelse med dette direktiv, betegnes og forsynes med sedler ifølge forskrifterne for sø- eller lufttransport af farligt gods) ();

b) for sammenpakning i ét kolli anvendes forskrifterne for sø- og lufttransport ();

c) kun ved transporter før eller efter en søtransport skal små og store containere, tankcontainere samt vogne, der indeholder en vognladning kolli med kun én art gods, være mærket og forsynet med sedler (placards) ifølge forskrifterne for sø- og lufttransport (), såfremt de ikke er mærket og forsynet med sedler i henhold til dette direktiv;

d) ud over de i dette direktiv foreskrevne angivelser anføres i fragtbrevet: »Transport ifølge randnr. 14 RID«.

Denne afvigelse gælder ikke for gods, der er klassificeret som farligt i henhold til klasserne 1 til 8 i dette direktiv, men som ifølge forskrifterne for sø- og lufttransport ikke betragtes som farlige.

15 (1) Farligt gods må også transporteres i huckepacktrafik efter nedenstående bestemmelser.

Anmærkninger: 1. I dette direktiv forstås ved »Huckepacktrafik« transport af landevejskøretøjer på jernbanevogne.

2. I dette direktiv gælder:

veksellad som containere [se randnr. 7(2)], og

tankveksellad som tankcontainere [se supplement X].

(2) Følgende er dog ikke tilladt:

eksplosivstoffer i sammenlastningsgruppe A (klasse 1, randnr. 2101, punkt 01, klassificeringskode 1.1 A, ADR);

selvnedbrydelige stoffer, der kræver en temperaturkontrol (klasse 4.1, randnr. 2401, punkt 41 til 50, UN-nummer 3231 til 3240, ADR);

organiske peroxider, for hvilke der kræves en temperaturkontrol (klasse 5.2, randnr. 2551, punkt 11 til 20, UN-nummer 3111 til 3120, ADR);

1829 svovltrioxid med en renhedsgrad på mindst 99,95 %, der transporteres uden inhibitorer i tanke [klasse 8, randnr. 2801, punkt 1a), ADR].

(3) På begge sider af bærevognene skal anbringes de faresedler, der i dette direktiv er foreskrevet for det på gældende gods.

Beklæbning af bærevogne kræves ikke.

a) ved anvendelse af »Rollenden Landstrasse« (læsning af lastbiler med eller uden anhængere samt sættevogne med motorforvogne på særlige jernbanevogne for denne transportart), medmindre der er indgået aftale mellem de i bestemte transportrelationer deltagende jernbaner om det modsatte, og

b) ved anden transport af tankbiler

(4) De i ADR randnr. 10 385 foreskrevne skriftlige anvisninger skal vedlægges fragtbrevet.

(5) Foruden de i dette direktiv foreskrevne angivelser skal afsenderen i fragtbrevets rubrik til betegnelsen af godset anføre: »Transport efter randnr. 15, RID«.

Ved transport af tanke, som skal mærkes i henhold til randnr. 10500 stk (2)-(5) i ADR, skal der i fragtbrevet før betegnelsen af godset yderligere angives farenummer og UN-nummer.

16 Hvis en transport af farligt gods i containere efterfølges af en søtransport, skal der sammen med fragtbrevet forevises container-ladeliste ifølge punkt 12.3.7 i den generelle indledning til IMDG-Code ().

Fragtbrevets og den ovennævnte container-ladelistes formål kan være opfyldt af et enkelt dokument; Er dette ikke tilfældet, skal de to dokumenter være forbundet med hinanden. Hvis de to dokumenters formål opfyldes af et enkelt dokument, er det tilstrækkeligt, at fragtbrevet indeholder dels en erklæring om, at containeren er læsset i overensstemmelse med de forskrifter, der gælder for de pågældende transportører, dels angiver den person, der har ansvar for container-ladelisten. Til støtte for eller i stedet for skriftlig dokumentation tillades arbejdsmetoder med elektronisk databehandling (edb) eller elektronisk dataudveksling (edi).

Anmærkning: Til tankcontainere kræves der ikke container-ladeliste.

17 Forskrifterne i dette direktiv gælder ikke for:

a) Transporter af farligt gods, der udføres af privatpersoner, såfremt dette gods er pakket med henblik på detailhandelen og er bestemt til personlig brug i husholdninger eller til fritid og sport;

b) transporter af maskiner eller redskaber, der ikke er nærmere angivet i dette direktiv, og som i deres indre konstruktion eller i deres funktionselementer indeholder farligt gods som tilbehør;

c) transporter, der udføres eller overvåges af særligt personale;

d) nødtransporter til redning af menneskeliv eller til beskyttelse af miljøet, forudsat, at der er truffet alle forholdsregler til at gennemføre disse transporter fuldstændigt sikkert.

18 Medmindre andet er foreskrevet i de forskellige klasser, kan de i dette direktiv omhandlede stoffer og genstande indtil den 30. juni 1997 transporteres efter de regler i dette direktiv, der gælder for dem indtil den 31. december 1996. I fragtbrevet anføres i disse tilfælde: »Transport efter regler i RID gældende før den 1. januar 1997«.

19-99

II. DEL SPECIFIKKE BESTEMMELSER FOR DE ENKELTE KLASSER

KLASSE 1 EKSPLOSIVSTOFFER OG GENSTANDE MED EKSPLOSIVSTOF

1. Opregning af stoffer og genstande

100 (1) Af de stoffer og genstande, der omfattes af titlen på klasse 1, må kun de i randnr. 101 nævnte eller de, der omfattes af en n.o.s.-betegnelse eller betegnelsen »0190 eksplosivstof, prøve« inden for randnr. 101, modtages til transport. Disse stoffer og genstande må kun modtages til transport efter de i randnr. 100(2)-143 og i supplement I givne forskrifter. Disse stoffer og genstande er således stoffer og genstande i dette direktivs betydning.

(2) Stoffer og genstande i klasse 1's betydning er:

a) - Eksplosivstoffer: faste eller flydende stoffer (eller blandinger af stoffer), der ved kemisk reaktion er i stand til at udvikle gasser med en temperatur og et tryk og med en sådan hastighed, at de forårsager skader på omgivelserne.

Pyrotekniske stoffer: stoffer eller blandinger af stoffer, der er beregnet på at frembringe en virkning ved varme, lys, lyd, gas eller røg eller en kombination af disse som følge af ikke detonerende, selvforbrændende, eksoterme, kemiske reaktioner.

Anmærkninger: 1. Eksplosivstoffer, som er ekstremt følsomme, eller som har tendens til spontan reaktion, er udelukket fra transport.

2. Stoffer, der ikke i sig selv er eksplosive, men som kan danne en eksplosiv blanding af gas, damp eller støv, er ikke omfattet af klasse 1.

3. Følgende eksplosivstoffer er ikke omfattet af klasse 1: vand- eller alkoholfugtede eksplosivstoffer, med et indhold af vand eller alkohol, der overskrider de grænser, som er fastlagt efter randnr. 101 samt eksplosivstoffer med blødgøringsmidler - disse eksplosivstoffer er omfattet af klasse 4.1 [randnr. 401, punkt 21, 22 og 24] - samt endvidere de eksplosivstoffer, som på grund af deres hovedfare hører til klasse 5.2.

b) Eksplosive genstande: genstande, der indeholder ét eller flere eksplosive og/eller pyrotekniske stoffer.

Anmærkning: Genstande, der indeholder eksplosive og/eller pyrotekniske stoffer i så små mængder eller af en sådan art, at tænding eller initiering, der enten er utilsigtet eller sker ved et uheld under transporten, ikke vil give sig noget ydre udslag i form af spredning, brand, røg, varme eller knald, er ikke underlagt bestemmelserne i klasse 1.

c) Stoffer og genstande, der ikke er omtalt under a) eller b) ovenfor, men som er fremstillet med henblik på at frembringe en praktisk virkning ved eksplosion eller en pyroteknisk virkning.

(3) Eksplosivstoffer og genstande skal kunne henføres under en betegnelse hhv en n.o.s.-betegnelse i randnr. 101 i overensstemmelse med prøvningsmetoderne til bestemmelse af eksplosive egenskaber og de klassificeringsprocedurer, der er anført i supplement I, ligesom de skal opfylde de bestemmelser, der gælder for den pågældende betegnelse.

Prøver af nye eller allerede bestående eksplosivstoffer eller genstande med eksplosivstof, undtagen initialsprængstof, der befordres til forsøgs-, klassificerings-, forsknings-, og udviklingsformål, til kvalitetskontrol eller som handelsprøve, må klassificeres under betegnelsen »0190 eksplosivstof, prøve« i randnr. 101 punkt 51.

Klassificeringen af stoffer og genstande, der ikke er angivet specifikt ved navn, men hører under en n.o.s.-betegnelse eller betegnelsen »0190 eksplosivstof, prøve«, foretages af den kompetente myndighed i oprindelseslandet.

De stoffer og genstande, som hører under en n.o.s.-betegnelse eller betegnelsen »0190 eksplosivstof, prøve« samt bestemte stoffer, hvis befordring, som angivet ved en bemærkning i stofopregningen randnr. 101, er betinget af en særlig tilladelse fra den kompetente myndighed, må kun transporteres med samtykke fra den i oprindelseslandet kompetente myndighed og på de af denne myndighed fastsatte betingelser.

Er oprindelseslandet ikke medlemsstat, skal de fastsatte betingelser godkendes af det første medlemsland, der berøres af forsendelsen.

Tilladelsen skal være skriftlig.

(4) Stoffer og genstande hørende til klasse 1, med undtagelse af urenset, tom emballage, hørende til punkt 91, skal være henvist til en underklasse efter den inddeling, der er anført i afsnit (6) i dette randnummer og til en sammenlastningsgruppe i overensstemmelse med afsnit (7).

Opdelingen i underklasser skal være baseret på resultaterne af de prøvninger, der er nærmere beskrevet i supplement I, og anvendelse af de definitioner, der er anført i afsnit (6).

Sammenlastningsgruppen skal fastlægges i overensstemmelse med definitionerne i afsnit (7).

Klassifikationskoden skal bestå af underklassens nummer samt det bogstav, der angiver sammenlastningsgruppen.

(5) Stoffer og genstande hørende til klasse 1, henføres til emballagegruppe II (se supplement V).

(6) Definition af underklasser

1.1 Stoffer og genstande, som frembyder risiko for masseeksplosion (en masseeksplosion er en eksplosion, der næsten omgående vil berøre hele ladningen)

1.2 Stoffer og genstande, der ikke frembyder risiko for masseeksplosion, men en vis fare for udslyng ning af sprængstykker.

1.3 Stoffer og genstande, der ikke frembyder risiko for masseeksplosion, men som er brandfarlige, og frembyder enten mindre risiko for trykbølgevirkning eller mindre risiko for udslyngning af sprængstykker eller begge dele,

a) hvis forbrænding medfører stærk varmeudvikling; eller

b) som brænder enkeltvis, hvorved der frembringes mindre eksplosioner eller udslyngning af sprængstykker eller begge dele.

1.4 Stoffer og genstande, der kun frembyder begrænset risiko for eksplosion ved tænding eller initiering under transport. Virkningerne vil stort set begrænse sig til emballageenheden, og der kan kun forventes små sprængstykker med kortere rækkevidde. En ydre brand må ikke forårsage næsten omgående masseeksplosion af størstedelen af indholdet i kolliet.

1.5 Meget ufølsomme stoffer, som indebærer risiko for masseeksplosion, men som er så ufølsomme, at sandsynligheden for initiering eller udvikling fra brand til eksplosion er yderst ringe under normale transportforhold. Som minimumskrav må de ikke eksplodere i den ydre brandprøve.

1.6 Extremt ufølsomm genstande, der ikke frembyder fare for masseeksplosion. Genstandene indeholder kun extremt ufølsomme detonerende stoffer, og udviser en negligerbar sandsynlighed for uforvarende tænding eller udbredelse.

Anmærkning: Faren ved genstande hørende til underklasse 1.6 er beskrænket til eksplosion af en enkelt genstand.

(7) Definition af sammenlastningsgrupper for stoffer og genstande

A Primære eksplosivstoffer.

B Genstande, der indeholder et primært eksplosivstof, og som ikke har mindst to effektive sikringer. Indbefattet er visse genstande som f eks tændingsanordninger til sprængning, tændkapsler og fænghætter, selvom disse ikke indeholder noget tændmiddel.

C Drivstoffer eller andre deflagrerende, sekundære eksplosivstoffer eller genstande, der indeholder eksplosivstoffer af denne type.

D Sekundære, detonerende eksplosivstoffer (sprængstoffer) eller sortkrudt eller genstande, der indeholder et sekundært, detonerende eksplosivstof (i alle tilfælde uden egne initieringsmidler og uden en drivladning), eller genstande, der indeholder et primært eksplosivstof, og som er forsynet med mindst to effektive sikringer.

E Genstande, der indeholder et sekundært, detonerende eksplosivstof, uden eget initieringsmiddel, men med drivladning (undtagen ladninger, der indeholder brandfarlige væsker eller gel eller hypergolske væsker).

F Genstande, der indeholder et sekundært, detonerende eksplosivstof med egne initieringsmidler samt med drivladning (undtagen ladninger, der indeholder brandfarlige væsker eller gel eller hyper golske væsker) eller uden drivladning.

G Pyrotekniske stoffer eller genstande, der indeholder et pyroteknisk stof, eller genstande, der indeholder både et eksplosivstof og et lys-, brand-, røg- eller tårefremkaldende stof (undtagen pyrotekni ske stoffer, der aktiveres af vand, eller et stof, der indeholder hvidt phosphor, et phosphid, et pyro fort stof, en brandfarlig væske, brandfarlig gel eller hypergolske væsker).

H Genstande, der indeholder både et eksplosivstof og hvidt phosphor.

J Genstande, der indeholder både et eksplosivstof og en brandfarlig væske eller gel.

K Genstande, der indeholder både et eksplosivstof og kemisk kampstof.

L Eksplosivstoffer eller genstande, der indeholder et eksplosivstof, som udgør en særlig risiko (f eks på grund af aktivering med vand eller tilstedeværelse af hypergolske væsker, phosphider eller et pyroteknisk stof), der medfører, at hver type skal opbevares hver for sig.

N Genstand, der kun indeholder extremt ufølsomme detonerende stoffer.

S Stoffer eller genstande, der er pakket eller konstrueret således, at enhver fare som følge af fejlfunktionering begrænser sig til emballageenheden, medmindre emballagen er blevet ødelagt ved brand, i hvilket tilfælde alle trykbølgevirkninger og udslyngning af sprængstykker er begrænset i et sådant omfang, at de ikke i væsentlig grad er til gene eller hindring for brandslukning eller andet redningsarbejde i umiddelbar nærhed af emballagen.

Anmærkninger: 1. Stoffer eller genstande, pakket i en nærmere angivet emballage, må kun henføres til en enkelt sammenlastningsgruppe. Eftersom kriteriet for sammenlastningsgruppe S er empirisk, er kategorisering under den enkelte gruppe nødvendigvis betinget af prøvninger, beregnet på tildeling af den pågældende klassifikationskode.

2. Genstande, hørende til sammenlastningsgrupperne D og E, kan udstyres eller emballeres sammen med deres egne initieringsmidler, forudsat at disse er udstyret med mindst to effektive sikringsmekanismer, der er beregnet på at hindre en eksplosion i tilfælde af aktivering af initieringsmidlet ved et uheld. De pågældende kolli hører til sammenlastningsgrupperne D eller E.

3. Genstande, hørende til sammenlastningsgruppe D eller E, kan emballeres sammen med deres egne initieringsmidler, som ikke har to effektive sikringsmekanismer (dvs detonatorer, der hører til sammenlastningsgruppe B), forudsat at de overholder forskrifterne i randnr. 104(6). De pågældende kolli hører til sammenlastningsgruppe D eller E.

4. Genstande kan emballeres eller udstyres med deres egne tændingsanordninger, forudsat at disse ikke kan træde i funktion under normale transportforhold.

5. Genstande, hørende til sammenlastningsgrupperne C, D og E, kan emballeres sammen. De pågældende kolli hører til sammenlastningsgruppe E.

(8) Stoffer hørende til sammenlastningsgruppe A og genstande, hørende til sammenlastningsgruppe K i henhold til afsnit (7), er udelukket fra transport.

(9) I relation til forskrifterne i denne klasse, og uanset forskrifterne i randnr. 1510(3), omfatter betegnel sen »kolli« desuden uemballerede genstande, såfremt de pågældende genstande må modtages til transport uden emballage.

101 Eksplosivstoffer og genstande med eksplosivstof, der må modtages til transport, er nævnt i tabel 1 nedenfor.

De eksplosivstoffer og genstande med eksplosivstof, der er anført i randnr. 1170, kan kun henføres under de forskellige betegnelser i randnr. 101, hvis deres egenskaber, sammensætning, konstruktion og forudsatte brug svarer til en af de beskrivelser, der er anført i supplement I.

>TABELPOSITION>

2. Transportbestemmelser

A. De enkelte kolli

1. Almindelige emballeringsforskrifter

102 (1) Alle eksplosivstoffer og genstande med eksplosivstof skal i forsendelsesklar tilstand klassificeres efter fremgangsmåden i randnr. 100.

(2) Alle emballager til klasse 1 gods skal være således udformet og udført, at

a) de eksplosive stoffer og genstande med eksplosivstof bliver beskyttet, stofferne og genstandene ikke undslipper, og at der under normale befordringsbetingelser, incl forudsebare temperatur- fugtigheds- og trykændringer, ikke forekommer en forhøjelse af faren, en utilsigtet antændelse eller tænding.

b) det fuldstændige kolli kan håndteres sikkert under normale befordringsbetingelser.

c) kolliet kan modstå enhver forudsebar belastning hidrørende fra den stabling, der kan forekomme under befordringen, uden at de farer, der stammer fra eksplosivstofferne og genstandene med eksplosivstof, forhøjes, uden at emballagens anvendelighed til optagelse af gods hæmmes, og uden at kolliene deformeres i en grad, der forringer deres fasthed eller fører til ustabilitet af en stabel af kolli.

(3) Kolliene skal opfylde forskrifterne i supplementerne V og VI, herunder specielt prøvningsforskrifterne i afsnit IV i disse supplementer, under iagttagelse af forskrifterne i randnr. 1500 (12) og 1512 (5).

(4) Efter forskrifterne i randnr. 100 (5) samt 1511 (2) og 1611 (2) skal der til stoffer og genstande hørende til klasse 1 anvendes emballager eller IBC'ere hørende til emballagegruppe II mærket med bogstav »Y«.

(5) Lukkeanordningen på emballager, der indeholder flydende eksplosivstof, skal yde dobbelt beskyttelse mod lækage.

(6) Lukkeanordningen på tromler af metal skal have en egnet tæthed; har lukkeanordningen et gevind, skal indtrængen af eksplosivstof i gevindet forhindres.

(7) Vandopløselige eksplosivstoffer skal emballeres i vandbestandige emballager. Emballagerne til flegmatiserede stoffer skal være således lukkede, at koncentrationsændringer under befordringen forhindres.

(8) Søm, kramper og andre lukkeanordninger af metal uden beskyttelsesovertræk må ikke trænge gennem det indre af den ydre emballage, med mindre eksplosivstofferne eller genstandene med eksplosivstof er beskyttet mod metal af den indre emballage.

(9) Den indvendige emballage, afstandholdere og fyldmateriale samt placeringen af de eksplosive stoffer eller genstande med eksplosivstof i kolliet skal være således, at de eksplosive stoffer under normale befordringsbetingelser ikke kan fordele sig i den ydre emballage. De metalliske dele af genstandene må ikke komme i kontakt med metalemballagen. Genstande med eksplosivstof, der ikke er lukket inde i en ydre indpakning, skal være således adskilt fra hinanden, at gnidning og stød forhindres. Til dette formål må anvendes fyldningsmaterialer, stativer, underinddelende adskillelsesvægge i den ydre eller indvendige emballage, formpressede inddelinger eller beholdere.

(10) Emballagen skal være fremstillet af materialer, der kan forliges med det i kolliet indeholdte eksplosivstof, og som er uigennemtrængeligt for eksplosivstoffet, således at hverken en vekselvirkning mellem eksplosivstoffet og emballagematerialet eller en udtrængning fra emballagen fører til, at eksplosivstoffet eller genstandene med eksplosivstof forringer sikkerheden ved befordringen, eller at fareunderklassen eller sammenlastningsgruppen ændres.

(11) Indtrængningen af eksplosivstoffer i mellemrummene ved forbindelsesstederne på falsede metalemballager skal forhindres.

(12) Ved plastemballager må der ikke være fare for frembringelse eller samling af sådanne mængder elektrostatisk ladning, at en udladning kan forårsage tænding, antændelse eller udløsning af det emballerede stof.

(13) Store og robuste genstande med eksplosivstof, der normalt er bestemt til militærets anvendelse og som er uden detonator eller hvis detonator er sikret med mindst to virksomme sikringer, må befordres uden emballering. Indeholder disse genstande drivladninger eller er de selvdrevne, skal deres tændingssystem være beskyttet mod belastninger, der kan forekomme under normale befordringsbetingelser. Er resultatet af en prøvning efter testserie 4 på en uemballeret genstand negativ, må genstanden befordres uden emballering. Sådanne uemballerede genstande må befæstiges på slæder eller indsættes i beslag eller andre egnede håndteringsmidler.

(14) Eksplosivstoffer må ikke emballeres i indvendige eller ydre emballager i hvilke forskelle mellem ind vendigt og ydre tryk på grund af termiske eller andre påvirkninger kan forårsage en eksplosion eller en ødelæggelse af emballagen.

(15) Såfremt frie eksplosivstoffer eller eksplosivstoffer i en kun delvist indpakket genstand kan komme i kontakt med den indre overflade på en metalemballage (1A2, 1B2, 4A, 4B, og beholdere af metal), skal metalemballagen forsynes med en indvendig foring eller coating.

2. Specifikke emballeringsforskrifter

103 (1) Stoffer og genstande skal emballeres efter metoder, som angivet i randnr. 101, tabel 1, kolonnerne 4 og 5, og som i enkeltheder er beskrevet i randnr. 103(5), tabel 2, og 103(6), tabel 3.

(2) Uagtet de i randnr. 101, tabel 1, kolonne 4 og 5, samt de i afsnit 3, tabel 2, beskrevne emballeringsmetoder for eksplosivstoffer og genstande med eksplosivstof må metode EP 01 benyttes for hvert eksplosivstof og genstand med eksplosivstof, forudsat at sådanne emballerede produkter af den kompetente myndighed i oprindelseslandet, eller hvis oprindelseslandet ikke er medlemsstat, den kompetente myndighed i det første COTIF-land transporten kommer til, er testet og ikke fundet farligere end ved en emballering som angivet i kolonne 4 i tabel 1.

(3) TABEL 2

Emballagemetoder

Anmærkninger: 1. I tabel 2 gælder følgende:

Emballagemetode EP 01: bestemt til metoder hvor en tilladelse fra den kompetente myndighed er nødvendig;

Emballagemetode EP 11 til EP 29: bestemt til eksplosive stoffer;

Emballagemetode EP 30 og følgende: bestemt til genstande med eksplosivstof.

2. Er der i tabellen angivet kasser af naturtræ (4C1) må der ligeledes anvendes kasser af naturtræ med støvtætte vægge (4C2).

3. Tætte emballager skal kunne opfylde tæthedsprøven for pakkegruppe II.

4. I denne tabel omfatter udtrykket beholder: kasser, flasker, dåser, tromler, dunke og æsker samt deres lukkeanordninger af enhver art.

5. Spoler er indretninger af plast, træ, pap, metal, eller andre egnede materialer. De består af en aksel med en sidevæg i hver ende. Stoffer og genstande skal være oprullet på akslen og skal kunne sikres af sidevæggene og i givet fald kunne sikres gennem sidevæggene.

6. Krydsindlæg er inddelinger af metal, plast, pap eller andet egnet materiale, der er indsat i indvendig mellem eller ydre emballage og ved hjælp af hvilke, en kompakt stuvning muliggøres. Overfladen af krydsindlæggene må være formet således, at beholdere og genstande, der placeres i krydsindlæggene, holdes sikkert fra hinanden.

7. Visse UN-numre henviser til stoffer, der må transporteres i tør eller fugtet tilstand. Så vidt det er nødvendigt er det ved emballagemetodens overskrift angivet, om metoden er egnet til stoffet i tør pulver tilstand eller i fugtet tilstand.

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

(4)

TABEL 3

Specifikke emballeringskrav

Anmærkninger: 1. Vedrørende de for de enkelte stoffer gældende særlige emballeringskrav se randnr. 101, tabel 1, kolonne 5.

2. Numrene på de særlige emballeringskrav stemmer overens med numreren i kapitel 3 i FN's anbefalinger for transport af farligt gods.

>TABELPOSITION>

3. Sammenpakning

104 (1) Stoffer og genstande opført under samme UN-nummer (), kan pakkes sammen, med undtagelse af stoffer og genstande, hørende til sammenlastningsgruppe L, eller stoffer og genstande, der er henført under en n.o.s.-registrering eller under »0190 eksplosivstof, prøve« i punkt 51. I så tilfælde skal den sikreste, ydre emballage anvendes.

(2) Medmindre andet er særligt anført nedenfor må stoffer og genstande med forskellige UN-numre ikke pakkes sammen.

(3) Stoffer og genstande, hørende til klasse 1, må ikke pakkes sammen med stoffer, hørende til andre klasser, eller med gods, der ikke er omfattet af bestemmelserne i dette direktiv

(4) Genstande, hørende til sammenlastningsgrupperne C, D og E, må emballeres sammen.

(5) Genstande, hørende til sammenlastningsgrupperne D eller E, kan pakkes sammen med deres egne initieringsmidler, forudsat at de pågældende midler har mindst to effektive sikringer, som forhindrer en genstand i at eksplodere ved utilsigtet aktivering af initieringsmidlerne.

(6) Genstande, hørende til sammenlastningsgrupperne D eller E, kan pakkes sammen med deres egne initieringsmidler, som ikke har to effektive sikringer (dvs initieringsmidler, tilhørende sammenlastningsgruppe B), forudsat at den kompetente myndighed i oprindelseslandet () er af den opfattelse, at utilsigtet aktivering af initieringsmidlet ikke forårsager eksplosion af en genstand under normale transportforhold.

(7) Stoffer og genstande, hørende til sammenlastningsgruppe L må ikke pakkes sammen med andre former for stoffer og genstande, hørende til denne sammenlastningsgruppe.

(8) Genstande kan pakkes sammen med deres egne initieringsmidler, forudsat at initieringsmidlerne ikke kan fungere under normale transportforhold.

(9) Gods med de i tabel 4 anførte UN-numre kan samles til ét kolli på de anførte betingelser.

(10) Ved sammenpakning skal der tages hensyn til en mulig ændring af klassifikationen af kolli i overensstemmelse med randnr. 100.

(11) Der henvises til randnr. 115(4) vedrørende betegnelsen af godset i fragtbrevet i tilfælde af sammenpakning af stoffer og genstande, hørende til klasse 1.

>TABELPOSITION>

4. Mærkning og faresedler på kolli (se supplement IX)

Mærkning

105 (1) De enkelte kolli skal være forsynet med UN-nummer og en af de med kursivskrift fremhævede betegnelser af stoffet eller genstanden i randnr. 101, tabel 1, kolonne 2. Ved transport af stoffer og genstande, hørende til en n.o.s.-registrering eller til »0190 eksplosivstof, prøve« i punkt 51 samt for de andre genstande, hørende til punkt 25 og 34, anføres udover betegnelsen for n.o.s.-registrering eller betegnelsen »0190 eksplosivstof, prøve« i punkt 51 også godsets tekniske betegnelse. For stoffer, hørende til punkt 4, nr. 0081, 0082, 0083, 0084 og 0241, samt stoffer, hørende under punkt 48, nr. 0331 og 0332, skal handelsnavnet på det pågældende stof angives sammen med sprængstoftypen. For andre stoffer og genstande kan handelsnavnet eller det tekniske navn tilføjes. Denne angivelse, der skalvære permanent og tydelig, skal være affattet på afsenderlandets officielle sprog, og hvis dette ikke er engelsk, tysk, fransk eller italiensk desuden på mindst et af disse sprog, medmindre internationale tariffer eller aftaler mellem jernbanestyrelserne foreskriver andet.

Når militære sendinger i henhold til randnr. 143 befordres som vognladningsgods, må kolliene i stedet for den i randnr. 101 tabel kolonne 2 angivne betegnelse forsynes med den af den kompetente militære myndighed godkendte betegnelse.

Faresedler og håndteringssedler

(2) Kolli, der indeholder stoffer eller genstande, hørende til punkterne 1-34, skal forsynes fareseddel nr. 1. Klassifikationskoden i henhold til randnr. 101, tabel 1, kolonne 3, skal anføres på den nederste halvdel af faresedlen.

Kolli med stoffer eller genstande hørende, til punkterne 35-47, skal forsynes med fareseddel nr. 1.4. Kolli med stoffer eller genstande, hørende til punkterne 48 og 49, skal forsynes med fareseddel nr. 1.5. Kolli med genstande hørende til punkt 50 skal forsynes med fareseddel nr. 1.6. På faresedlerne 1.4, 1.5 og 1.6' nederste halvdel skal sammenlastningsgruppen (stort bogstav) i henhold til randnr. 101, tabel 1, kolonne 3, anføres.

(3) Kolli med stoffer og genstande hørende til:

punkt 4, UN-nr. 0076 og 0143 (kun blandinger med højst 90 masse-% flegmatiseringsmiddel)

punkt 21, UN-nr. 0018

punkt 26, UN-nr. 0077

punkt 30, UN-nr. 0019

punkt 43, UN-nr. 0301

skal desuden være forsynet med fareseddel nr. 6.1.

Kolli med genstande, hørende til:

punkt 21, UN-nr. 0015 og 0018

punkt 30, UN-nr. 0016 og 0019

punkt 43, UN-nr. 0301 og 0303

skal desuden være forsynet med fareseddel nr. 8.

(4) Ved befordring af militære sendinger i henhold til randnr. 143 som vognladningsgods behøver kolliene ikke være mærket med de i randnr. 105 (2) og (3) angivne faresedler, forudsat de i randnr. 130 (1) og (2) angivne sammenlæsningsforbud iagttages med baggrund i oplysningerne givet i fragtbrevet i henhold til randnr. 115 (1).

106-

109

B. Transportart, indskrænkninger i ekspeditionen

110 (1) Stoffer og genstande, hørende til sammenlastningsgruppe L må kun transporteres som vognladningsgods.

(2) Stoffer og genstande, hørende til punkt 43, nr. 0066, 0336 og 0431, samt punkt 47, kan også sendes som ekspresgods. Hvert kolli må højst veje 40 kg [se randnr.. 121 (2)].

111-

114

C. Angivelser i fragtbrevet

115 (1) I fragtbrevets RID-felt skal anbringes et »X«.

Følgende angivelser skal findes i fragtbrevet i nævnte rækkefølge:

UN-nummer og godsbetegnelse (stofnavn). UN-nummer og godsbetegnelse skal svare til en af de i randnr. 101 med kursivskrift trykte UN-numre og benævnelser (randnr. 101, tabel 1, kolonne 2).

klasse + underklasse og sammenlastningsgruppe (randnr. 101, tabel 1, kolonne 3).

punkt (randnr. 101, tabel 1, kolonne 1).

nettomassen af eksplosivstoffet i kg.

forkortelsen »RID«.

Eksempel: »0160 Krudt, røgfrit, 1.1 C, punkt 2, 4 600 kg, RID«.

Ved transport af stoffer og genstande, hørende til en n.o.s.-registrering eller under »0190 eksplosivstof, prøve« i punkt 51 samt for de andre genstande, hørende til punkt 25 og 34, anføres udover betegnelsen for n.o.s.-registreringen eller betegnelsen »0190 eksplosivstof, prøve« også godsets tekniske betegnelse.

(2) For stoffer, hørende til punkt 4, nr. 0081, 0082, 0083, 0084 og 0241, og for stoffer, hørende til punkt 48, nr. 0331 og 0332, skal handelsnavnet på det pågældende stof angives sammen med sprængstoftypen. For andre stoffer og genstande kan den handelsmæssige eller tekniske benævnelse tilføjes.

(3) Ved transport som vognladningsgods skal antallet af kolli og hvert enkelt kollis masse samt nettomassen i kg af eksplosivstoffet i hver enkelt forsendelse angives i fragtbrevet.

(4) Ved sammenpakning af to forskellige godsarter skal som betegnelse af godset i fragtbrevet angives de i randnr. 101, tabel 1, kolonne 2, med kursivskrift fremhævede UN-numre og betegnelser for begge stoffer eller genstande. Hvis der efter randnr. 104 i ét kolli samles mere end to forskellige godsarter, skal alle i kolliet indeholdte stoffer og genstande under formen »Gods, hørende til nr «, angives i fragtbrevet.

(5) Ved transport af stoffer og genstande, hørende til en n.o.s.-registrering eller under »0190 eksplosiv stof, prøve« i punkt 51 eller som er emballeret i hehold til emballeringsmetode EP01, skal en kopi af tilladelsen fra de kompetente myndigheder med transportbetingelserne i henhold til randnr.100(3) vedlægges fragtbrevet. Den skal være affattet på afsenderlandets officielle sprog, og hvis dette ikke er engelsk, tysk, fransk eller italiensk, så desuden på mindst et af disse sprog, med mindre internationale tariffer eller aftaler mellem jernbanerne foreskriver andet.

(6) Når kolli med stoffer og genstande hørende til sammenlastningsgruppe B og D er læsset i samme vogn efter forskrifterne i randnr. 130 (1) skal attesten på tilladelsen til beskyttelsesbeholderen eller beskyttelsesafdelingen efter randnr. 130 (1), fodnote 1, vedlægges fragtbrevet.

(7) Når eksplosive stoffer og genstande med eksplosivstof befordres i emballager efter metode EP01 skal der i fragtbrevet angives »Emballagen er godkendt af den kompetente myndighed i ..« [se randnr. 103, metode EP01].

(8) Ved befordring af militære sendinger i henhold til randnr. 143 må i stedet for betegnelsen efter randnr. 101, tabel 1, kolonne 2, anvendes den af den kompetente militære myndighed foreskrevne betegnelse.

Ved befordring af militære sendinger efter de afvigende bestemmelser i randnr. 105 (1) og (4), 120 (1) og 125 (7) skal der i fragtbrevet angives »militær sending«.

116-

119

D. Transportmidler og tekniske hjælpemidler

1. Forskrifter om vogne og læsning

a. For kolli

120 (1) De til klasse 1 hørende stoffer og genstande skal læsses i lukkede vogne. I vognenes indre må ikke findes metalgenstande, der ikke hører til vognen. Godsvognenes vognbund skal grundigt rengøres af afsenderen inden læsning. Vognenes døre og luftklapper (vinduer) skal holdes lukket. Til transport af stoffer og genstande, hørende til underklasserne 1.1, 1.2, 1.3, 1.5 og 1.6, også når disse er læsset i storcontainere, skal der anvendes godsvogne med reglementerede gnistbeskyttelsesplader. På godsvogne med antændelig vognbund må gnistbeskyttelsespladerne ikke være fastgjort direkte på vognbunden.

Genstande, der på grund af deres mål eller masse ikke kan transporteres i lukkede vogne, må transporteres i åbne vogne. De skal da dækkes med presenning. På vogne med antændelige bunde må gnistbeskyttelsespladerne ikke være fastgjort direkte på vognbunden.

Ved befordring af stoffer hørende til punkterne 2, 4, 8, 26 og 29 samt fængmidler hørende til punkterne 9, 21 og 30 skal godsvognens gulv have en ikke-metallisk overflade eller afdækning.

Militære sendinger i henhold til randnr. 143 med stoffer og genstande hørende til klasse 1, der hører til udrustningen eller strukturen af militært materiel, må ligeledes transporteres på åbne vogne på følgende betingelser:

sendingerne skal være ledsaget af den kompetente militære myndighed eller af dennes betroede.

tændinsanordninger, der ikke har mindst to virksomme sikringer, skal fjernes, med mindre stofferne og genstandene er placeret i aflåste militære køretøjer.

(2) Med hensyn til adskillelse af kolli med fareseddel nr. 6.1 fra nærings-, nydelses- og fodermidler se randnr. 11(3).

121 (1) Kolli med stoffer og genstande, hørende til klasse 1, skal i vogne læsses og fastgøres således, at de hverken kan bevæge eller forskubbe sig. De skal beskyttes mod gnidning og slag af enhver art.

(2) I jernbanevogne, der samtidig benyttes til passagerbefordring, må af ekspresgodsforsendelser kun læsses indtil højst 100 kg pr vogn.

b. For små containere

122 (1) Kolli med stoffer og genstande, hørende til klasse 1, kan transporteres i små containere.

(2) Læsseforskrifterne i randnr. 121(1) gælder analogt for små containere.

(3) De i randnr. 130 omhandlede sammenlæsningsforbud gælder også for indholdet i en lille container samt for de vogne, hvori små containere transporteres.

(4) Ved befordring af stoffer hørende til punkterne 2, 4, 8, 26 og 29 samt fængmidler hørende til punkterne 9, 21 og 30 skal de små containerens gulv have en ikke-metallisk overflade eller afdækning.

123-

124

2. Mærkning, faresedler og håndteringssedler på vogne og små containere (se supplement IX)

125 (1) På begge sider af vogne, hvori der er læsset kolli, som er forsynet med faresedler nr. 1, 1.4, 1.5 eller 1.6, skal anbringes faresedler med samme nummer. Sammenlastningsgrupperne skal ikke angives på faresedlerne, når der i vognen er læsset stoffer og genstande, hørende til flere sammenlastningsgrupper.

(2) Læsses kolli, fra forskellige underklasser, i én vogn, skal der på vognen kun anbringes faresedler gældende for den farligste underklasse, d v s i rækkefølgen 1.1 (farligst), 1.5, 1.2, 1.3, 1.6, 1.4 (mindst farlig).

Læsses stoffer, hørende til punkt 48, i samme vogn som stoffer og genstande, hørende til underklasse 1.2, skal vognen forsynes med faresedler, som om den hørte til underklasse 1.1.

(3) På begge sider af vogne, hvori er læsset stoffer eller genstande, hørende til nedenstående punkter og UN-numre, skal fareseddel nr. 6.1 desuden anbringes:

punkt 4, UN-nr. 0076 og 0143,

punkt 21, UN-nr. 0018,

punkt 26, UN-nr. 0077,

punkt 30, UN-nr. 0019,

punkt 43, UN-nr. 0301.

(4) På begge sider af vogne, hvori er læsset stoffer eller genstande, hørende til nedenstående punkter og UN-numre, skal fareseddel nr. 8 desuden anbringes:

punkt 21, UN-nr. 0015 og 0018,

punkt 30, UN-nr. 0016 og 0019,

punkt 43, UN-nr. 0301 og 0303.

(5) For vognladninger med stoffer og genstande, hørende til punkterne 1-13, 19, 22-26, 28, 31-34, skal håndteringsseddel nr. 13 desuden anbringes i eller ved siden af seddelholderne. For vognladninger med stoffer, hørende til nedenstående punkter og UN-numre, skal dog, i stedet for håndteringsseddel nr. 13, håndteringsseddel nr. 15 anbringes i eller ved siden af seddelholderne:

punkt 2, UN-nr. 0160,

punkt 4, UN-nr. 0072, 0075, 0083, 0133, 0143, 0146, 0150, 0208, 0219, 0226, 0340, 0341, 0391, 0394 og 0411.

(6) Små containere skal beklæbes i overensstemmelse med randnr. 105(2) og (3).

(7) Vogne med kolli, der befordres som militære sendinger i henhold til randnr. 143, og som efter randnr. 105 (4) ikke er forsynet med faresedler skal på begge sider være forsynet med følgende faresedler:

fareseddel nr. 1 på vogne med stoffer og genstande hørende til punkt 1-34

fareseddel nr. 1.4 på vogne med stoffer og genstande hørende til punkt 35-47

fareseddel nr. 1.5 på vogne med stoffer og genstande hørende til punkt 48

fareseddel nr. 1.6 på vogne med stoffer og genstande hørende til punkt 50

126-

129

E. Forbud mod sammenlæsning

130 (1) Kolli, der er forsynet med fareseddel nr. 1, 1.4, 1.5 eller 1.6, men som hører til forskellige sammenlastningsgrupper, må ikke læsses i vogn sammen, medmindre sammenlæsningen efter nedenstående tabel 5 er tilladt for de pågældende sammenlastningsgrupper.

>TABELPOSITION>

(2) Kolli , der er forsynet med fareseddel nr. 1, 1.4, 1.5 eller 1.6, må ikke læsses i vogn sammen med kolli, der er forsynet med en fareseddel nr. 2, 3, 4.1, 4.2, 4.3, 5.1, 5.2, 6.1, 6.2, 7A, 7B, 7C, 8 eller 9.

Disse forskrifter gælder ikke for kolli med fareseddel nr. 1.4 hørende til sammenlastningsgruppe S (S påskrevet faresedlen).

131 For forsendelser, der ikke må læsses i vogn sammen med andre forsendelser, skal der udfærdiges særskilt fragtbrev.

132-

134

F. Tom emballage

Anmærkning: Alle tomme urensede emballager, der har indeholdt stoffer eller genstande hørende til klasse 1 klassificeres i punkt 51 i stofopregningen, og skal således opfylde kravene i randnr. 135.

135 (1) Urensede, tomme emballager, hørende til punkt 91, skal være godt lukket og med sikkerhed være lige så tætte som i fyldt tilstand.

(2) Urensede, tomme emballager, hørende til punkt 91, skal være forsynet med de samme faresedler som i fyldt tilstand.

(3) Vedrørende adskillelse af urensede tomme emballager med fareseddel nr. 6.1 hørende til punkt 91 fra nærings-, nydelses- og fodermidler se randnr. 11 (3).

(4) I fragtbrevets RID-felt sættes et »X«

Ved transport af genstande hørende til punkt 91 skal følgende angivelser findes i fragtbrevet i nævnte rækkefølge:

Godsbetegnelse (den i punkt 91 i stofopregningen med kursivskrift trykte betegnelse)

klasse: »1«

punkt: »91«

forkortelsen »RID«

Eksempel: »Tom emballage, 1, punkt 91, RID «.

136-

139

G. Andre forskrifter

140 Vedrørende adskillelse af kolli med fareseddel nr. 6.1 fra nærings-, nydelses- og fodermidler se randnr. 11(3).

H. Særlige forskrifter

141 Hver vogn, der er forsynet med en fareseddel nr. 1, 1.5 eller 1.6, samt vogne med storcontainere, der er forsynet med disse faresedler, skal holdes adskilt fra vogne, der er forsynet med fareseddel nr. 3, 4.1, 4.2, 4.3, 5.1 eller 5.2, ved hjælp af to toakslede eller en fire- eller flerakslet beskyttelsesvogn (). Som beskyttelsesvogn kan anvendes tomme eller læssede vogne, der ikke er forsynet med fareseddel nr. 3, 4.1, 4.2, 4.3, 5.1 eller 5.2.

Containere, der er forsynet med fareseddel nr. 1, 1.5 eller 1.6 må ikke læsses på en vogn der er læsset med en container eller tankcontainer med fareseddel nr. 3, 4.1, 4.2, 4.3, 5.1 eller 5.2.

142 (1) Stoffer og genstande, hørende til klasse 1, som tilhører en medlemsstats forsvar og er emballeret i overensstemmelse med de bestemmelser, der gjaldt før den 1. januar 1990, kan transporteres efter den 1. januar 1990, såfremt emballagen er intakt, og det i fragtbrevet anføres, at det drejer sig om militærgods, der er emballeret før 1. januar 1990. De øvrige forskrifter, der gælder for denne klasse fra 1. januar 1990, skal overholdes.

(2) Stoffer og genstande hørende til klasse 1, der er emballeret i tidsrummet 01.01.1990 - 31.12.1996 i overensstemmelse med den på det aktuelle tidspunkt gældende bestemmelser, må befordres efter 31.12.1996 såfremt emballagerne er ubeskadigede, og det i fragtbrevet angives, at der er tale om klasse 1 gods, der er emballeret mellem 01.01.1990 og 31.12.1996.

143 For militære sendinger, d.v.s. sendinger med stoffer og genstande hørende til klasse 1, der tilhører stridskræfterne eller som stridskræfterne er ansvarlige for, gælder afvigende forskrifter [se randnr. 105 (1) og (4), 115 (8), 120 (1) og 125 (7)].

144-

199

KLASSE 2 GASSER

1. Stofopregning

200 (1) Af de stoffer og genstande, der omfattes af titlen på klasse 2, er det kun de stoffer eller genstande, der er nævnt i randnr. 201 eller falder ind under en deri nævnt samlebetegnelse, der er undergivet de i randnr. 200 (2) til 250 indeholdte forskrifter, og disse stoffer og genstande er således stoffer og genstande i dette direktivs betydning.

Anmærkning: Om mængder af stoffer, opregnet i randnr. 201, og genstande, som ikke er undergivet forskrifterne i afsnittet »Transportbestemmelser«, se randnr. 201a.

(2) Gasser er stoffer, som

a) ved 50 °C har et damptryk på mere end 300 kPa (3 bar) eller

b) ved 20 °C og standardtrykket på 101,3 kPa er fuldstændigt gasformige.

Anmærkning: 1052 hydrogenfluorid hører til klasse 8 (se randnr. 801, punkt 6).

(3) Klasse 2 omfatter rene gasser, blandinger af gasser, blandinger af en eller flere gasser med et eller flere andre stoffer samt genstande, der indeholder sådanne stoffer.

Anmærkninger: 1. En ren gas kan indeholde andre bestanddele, der stammer fra produktionsprocessen, eller som tilsættes for at oprethol de produktets stabilitet, forudsat, at koncentrationen af disse bestanddele ikke bevirker en ændring i klassificering eller i de anvendte transportbestemmelser, f.eks. med hensyn til fyldningsgrad, fyldningstryk eller prøvningstryk.

2. N.o.s.-registreringerne i randnr. 201 inkluderer både rene gasser og blandinger.

3. Med hensyn til klassificering af opløsninger eller blandinger (f.eks. præparater, præparationer og affald), se også randnr. 3 (3) samt afsnittene (6) og (7) i dette randnummer.

(4) Stoffer og genstande, hørende til klasse 2, inddeles på følgende måde:

1. Komprimerede gasser: gasser, hvis kritiske temperatur er under 20 °C

2. Fordråbede gasser: gasser, hvis kritiske temperatur er lig med eller højere end 20 °C

3. Stærkt kølede, fordråbede gasser: gasser, som på grund af deres lave temperatur er delvis flydende under transporten

4. Under tryk opløste gasser: gasser, som under transporten er opløst i et opløsningsmiddel

5. Aerosolbeholdere og patroner med gasser under tryk

6. Andre genstande, som indeholder gasser under tryk

7. Ikke under tryk stående gasser, som er undergivet specielle forskrifter (gasprøver)

8. Tomme beholdere

(5) Stoffer og genstande, der er opført under de forskellige punkter i randnr. 201, henføres på grundlag af deres farlige egenskaber til én af følgende grupper ():

A kvælende

O oxiderende

F brandfarlige

T giftige

TF giftige, brandfarlige

TC giftige, ætsende

TO giftige, oxiderende

TFC giftige, brandfarlige, ætsende

TOC giftige, oxiderende, ætsende

Anmærkning: Ætsende gasser betragtes som giftige og henføres derfor til gruppe TC, TFC eller TOC [se afsnit (7)].

Hvis gasser eller blandinger af gasser har farlige egenskaber, der kan henføres til mere end én gruppe, har de grupper, der er betegnet med bogstavet T, forrang frem for alle andre grupper. De grupper, der er betegnet med bogstavet F har forrang frem for de grupper, der er betegnet med bogstaverne A eller O.

(6) Hvis en blanding, hørende til klasse 2 og angivet med navn under et punkt eller i en gruppe, ifølge de i afsnit (4) og (7) nævnte kriterier falder ind under et andet punkt og/eller en anden gruppe, skal den pågældende blanding klassificeres i overensstemmelse med de nævnte kriterier og henføres til en egnet n.o.s.-registrering.

(7) Stoffer og genstande, der ikke er angivet ved navn i randnr. 201, klassificeres i henhold til afsnit (4) og (5).

Til inddeling efter farlige egenskaber anvendes følgende kriterier:

Kvælende gasser

Ikke brandfarlige, ikke oxiderende og ikke giftige gasser, der fortynder eller fortrænger det oxygen, der normalt findes i atmosfæren.

Brandfarlige gasser

Gasser, som ved 20 °C og standardtrykket 101,3 kPa

a) er antændelige i en blanding af højst 13 vol. % gas med luft eller

b) uafhængigt af den nedre eksplosionsgrænse har et eksplosionsområde med luft, der omfatter mindst 12 procentpoint.

Antændeligheden skal fastslås gennem forsøg eller ved beregninger efter de af ISO godkendte metoder (se ISO-norm 10156:1990).

Såfremt der ikke står tilstrækkelige data til rådighed til at anvende disse metoder, kan der anvendes prøvninger efter sammenlignelige metoder, der er anerkendt af den kompetente myndighed i oprindelseslandet.

Er oprindelseslandet ikke medlem af COTIF, skal metoderne godkendes af den kompetente myndighed i det første medlemsland, der berøres af forsendelsen.

Oxiderende gasser

Gasser, som ved levering af oxygen i almindelighed i højere grad end luft kan forårsage eller begunsti ge forbrænding af andre stoffer. Oxidationsevnen skal fastslås gennem forsøg eller ved beregninger efter de af ISO godkendte metoder (se ISO-norm 10156:1990).

Giftige gasser

Anmærkning: Gasser, der på grund af deres ætsende virkning helt eller delvis opfylder kriterierne for giftighed, skal klassificeres som giftige. Vedrørende eventuel tillægsfare i form af ætsende virkning, se også kriterierne under overskriften »Ætsende gasser«.

Gasser,

a) der er kendt for at virke så giftigt eller ætsende på mennesker, at de udgør en sundhedsfare; eller

b) om hvilke det formodes, at de virker giftigt eller ætsende på mennesker, fordi de ved prøvning i henhold til randnr. 600 (3) har en LC50-værdi for akut giftighed på højst 5 000 ml/m3 (ppm).

Til klassificering af blandinger af gasser (inklusive dampe af stoffer, der hører til andre klasser) kan følgende formel anvendes:

LC50 giftig (blanding) = >NUM>1

>DEN>

>NUM>fi

>DEN>Ti

hvor fi = molbrøk for den i'te bestanddel af blandingen

Ti = giftighedstal for den i'te bestanddel af blandingen. Ti-værdien svarer til LC50-værdien efter ISO/10298:1995. Er LC50-værdien ikke opført i ISO/10298:1995, anvendes den LC50-værdi, der angives i den videnskabelige litteratur. Hvis LC50-værdien ikke kendes, beregnes giftighedstallet ved hjælp af den laveste LC50-værdi for stoffer med lignende fysiologiske og kemiske egenskaber, eller den beregnes ved forsøg, hvis dette er den eneste mulighed.

Ætsende gasser

Gasser eller blandinger af gasser, der på grund af deres ætsende virkning fuldt ud opfylder kriterierne for giftighed, skal klassificeres som giftige med tillægsfaren ætsende.

En blanding af gasser, som betragtes som giftig på grund af kombinationen ætsende virkning og giftighed, har tillægsfaren ætsende virkning, hvis det på grund af erfaringsværdier for mennesker vides, at blandingen er skadelig for hud, øjne eller slimhinder, eller hvis LC50-værdien for de ætsende bestanddele af blandingen ved beregning efter følgende formel højst udgør 5 000 ml/m3 (ppm):

LC50 ætsende (blanding) = >NUM>1

>DEN>

>NUM>fci

>DEN>Tci

hvor

fci = molbrøk for den i'te ætsende bestanddel af blandingen

Tci = giftighedstal for den i'te ætsende bestanddel af blandingen. Tci-værdien svarer til LC50-værdien efter ISO/10298:1995. Er LC50-værdien ikke opført i ISO/10298:1995, anvendes den LC50-værdi, der angives i den videnskabelige litteratur. Hvis LC50-værdien ikke kendes, beregnes giftighedstallet ved hjælp af den laveste LC50-værdi for stoffer med lignende fysiologiske og kemiske egenskaber, eller den beregnes ved forsøg, hvis dette er den eneste mulighed.

(8) Stoffer, hørende til klasse 2, som betegnes som kemisk ustabile, må kun modtages til transport, hvis der er truffet nødvendige forholdsregler til under normale transportbetingelser at forhindre enhver mulighed for en farlig reaktion, som f.eks. nedbrydning, dismutation eller polymerisation. Med henblik på dette skal der særlig sørges for, at beholderne ikke indeholder stoffer, som begun stiger disse reaktioner.

201 1. Komprimerede gasser

Som komprimerede gasser betragtes i RID gasser, hvis kritiske temperatur er under 20 °C.

>TABELPOSITION>

2. Fordråbede gasser

Som fordråbede gasser betragtes i RID gasser, hvis kritiske temperatur er lig med eller højere end 20 °C.

>TABELPOSITION>

3. Stærkt kølede, fordråbede gasser der ved befordring delvis er flydende

Anmærkning: Stærkt kølede gasser, som ikke kan henføres til et UN-nummer under dette punkt, er ikke tilladt til transport.

>TABELPOSITION>

4. Under tryk opløste gasser

Anmærkning: Under tryk opløste gasser, som ikke kan henføres til et UN-nummer under dette punkt, er ikke tilladt til transport.

>TABELPOSITION>

5. Aerosolbeholdere og patroner med gasser under tryk

[se også randnr. 201a]

Anmærkninger: 1. Aerosolbeholdere med gasser under tryk (såkaldte aerosoler) er beholdere, som kun kan anvendes én gang og indeholder en i randnr. 207 (3) opført gas eller blanding af gasser med eller uden et flydende, pasta-agtigt eller pulverformigt stof, og som er forsynet med en tømningsventil, der bevirker, at indholdet kan presses ud, enten i form af en suspen sion af faste eller flydende partikler i en gas, i form af skum, en pasta eller et pulver eller i flydende eller gasformig tilstand.

2. Patroner med gasser under tryk er beholdere, som kun fyldes én gang, og som indeholder en i randnr. 207 (3) og (4) opført gas eller blanding af gasser under tryk. De kan være med eller uden tømningsventil.

3. Aerosolbeholdere og patroner med gasser under tryk henføres til grupperne A til TOC, svarende til den fare, der udgår fra indholdet. Indholdet betragtes som brandfarligt, hvis det indeholder mere end 45 masseprocent eller mere end 250 g antændelige bestanddele. Antændelige bestanddele er gasser, der er antændelige i luft under normalt tryk, eller stoffer eller præparationer i flydende form, der har et flammepunkt på højst 100 °C.

>TABELPOSITION>

6. Andre genstande, som indeholder gasser under tryk

>TABELPOSITION>

7. Ikke under tryk stående gasser, som er undergivet særlige bestemmelser (gasprøver)

>TABELPOSITION>

8. Tomme beholdere

>TABELPOSITION>

201a Begrænsede mængder

Følgende gasser og genstande, med undtagelse af de i afsnit (3) nævnte bestemmelser, er ikke undergivet forskrifterne i afsnit 2 »Transportbestemmelser«:

(1) Gasser og genstande, der indleveres til transport under følgende betingelser:

Anmærkning: Gasser, der befinder sig i transportmidlers tanke, og som anvendes til disses fremdrift eller til drift af særligt udstyr (f.eks. køleanlæg), er ikke undergivet forskrifterne i afsnit 2 »Transportbestemmelser«.

a) gasser, hørende til punkterne 1 A, 1 O, 2 A og 2 O, hvis tryk i beholderen eller tanken, beregnet ved 15 °C, ikke overstiger 200 kPa (2 bar), og som er fuldstændigt gasformige under hele transpor ten; dette inkluderer beholdere eller tanke af enhver art, f.eks. også dele af maskiner eller apparater;

b) 1013 carbondioxid, hørende til punkt 2 A, eller 1070 dinitrogenoxid, hørende til punkt 2 O, der i gasformig tilstand ikke indeholder mere end 0,5 % luft, i metalkapsler (sodors, sparklets) ifølge randnr. 205, når kapslerne højst indeholder 25 g carbondioxid eller dinitrogenoxid og højst 0,75 g carbon-dioxid eller dinitrogenoxid for hver cm3 af kapaciteten;

c) gasser i brændstofbeholdere på transporterede motorkøretøjer; hanen mellem brændstofbeholder og motoren skal være lukket, og den elektriske forbindelse skal være afbrudt;

d) gasser i dele af motorkøretøjets driftsudstyr (f.eks. ildslukkere eller gasfyldte bildæk, også i form af reservedele og som transporteret last);

e) gasser i særligt udstyr i vogne, som er nødvendige til drift af dette særlige udstyr (køleapparater, fiskebassiner, varmeapparater osv.), samt reservebeholdere til sådant udstyr og urensede tomme ombyttede beholdere, der transporteres med den samme vogn;

f) urensede tomme faststående trykbeholdere, der transporteres, forudsat de er tætte;

g) genstande, hørende til punkterne 5 A, 5 O og 5 F, med en kapacitet på højst 50 cm3;

h) 2857 kølemaskiner, hørende til punkt 6 A, som indeholder mindre end 12 kg gas, hørende til punkt 2 A, eller 2073 ammoniak, vandig opløsning, hørende til punkt 4 A, samt lignende apparater, som indeholder mindre end 12 kg gas, hørende til punkt 2 F; disse maskiner skal beskyttes og læsses på en sådan måde, at kølesystemet ikke beskadiges;

i) gasser, hørende til punkt 3 A, f.eks. til køling af medicinske eller biologiske prøver, hvis de er indeholdt i dobbeltvæggede beholdere, som opfylder forskrifterne i randnr. 206 (2) a);

j) følgende genstande, hørende til punkt 6 A, som er fremstillet og fyldt i henhold til de i fremstillingslandet gældende forskrifter og er emballeret i en stærk ydre emballage;

1044 ildslukkere, hvis de er forsynet med en beskyttelse mod utilsigtet aktivering;

3164, genstande under pneumatisk eller hydraulisk tryk, som på grund af kraftoverførsel, egen stabilitet eller fremstillingsmåde er overdimensioneret i forhold til påvirkningen fra det indre gastryk;

k) gasser, der er indeholdt i næringsmidler eller drikke.

(2) Gasser og genstande, der transporteres under følgende betingelser:

a) Gasser, hørende til punkterne 1 A, 2 A, 3 A og 4 A, i beholdere med en kapacitet på højst 120 ml, som opfylder forskrifterne i randnr. 202,

b) genstande, hørende til punkterne 5 T, 5 TF, 5 TC, 5 TO, 5 TFC og 5 TOC, med en kapacitet på højst 120 ml, som opfylder forskrifterne i randnr. 202,

c) genstande, hørende til punkterne 5 A, 5 O og 5 F, med en kapacitet på højst 1 000 ml, som opfylder forskrifterne i randnr. 202, 207 og 208.

Disse gasser og genstande skal være emballeret:

i) i ydre emballager, der mindst opfylder forskrifterne i randnr. 1538. Bruttomassen for et enkelt kolli må ikke overstige 30 kg; eller

ii) på underlag og emballeret med krympe- eller strækfolie. Bruttomassen for et enkelt kolli må ikke overstige 20 kg.

De »Almindelige emballageforskrifter« i randnr. 1500 (1), (2) og (5)-(7) skal overholdes.

(3) Ved transport i henhold til afsnit (2) skal godsbetegnelsen i fragtbrevet overholde forskrifterne i randnr. 226 og indeholde angivelsen »begrænset mængde«, .

Ved befordring efter afsnit (2) i dette randnr. skal betegnelsen af godset i fragtbrevet opfylde betingelserne i randnr. 226 og tilføjes betegnelsen »begrænsede mængder«. Hvert kolli skal være mærket med det indeholdte gods' UN-nummer. Foran UN-nummeret skal anføres bogstaverne »UN«. UN-nummeret skal være det samme som det i fragtbrevet angivne. Mærkningen skal være permanent og tydelig.

2. Transportbestemmelser (Forskrifterne for tomme beholdere er samlet i afsnit F.)

A. De enkelte kolli

1. Almindelige emballeringsforskrifter

202 (1) Det materiale, beholderne og deres lukkeanordninger består af, og ethvert materiale, der kan kom me i berøring med indholdet, må ikke kunne angribes af indholdet eller danne farlige eller skadelige forbindelser med dette.

(2) Beholderne og deres lukkeanordninger skal helt igennem være så solide og stærke, at de ikke kan blive utætte undervejs og kan modstå de normale påvirkninger under transporten. Hvis anvendelse af ydre emballage er foreskrevet, skal beholderne anbringes sikkert og fast i denne. Hvis intet andet er foreskrevet i afsnit A.2 »Specifikke emballeringsforskrifter«, kan de indvendige emballager være anbragt enkeltvis eller flere sammen i de ydre emballager.

(3) Beholderne må kun indeholde den gas eller de gasser, de er godkendt til.

(4) Beholderne skal være konstrueret på en sådan måde, at de kan modstå det tryk, stoffet under normale transportbetingelser kan udvikle på grund af temperaturændringer.

(5) Genstande, hørende til punkterne 5 og 6, og beholdere, bestemt til transport af gasser, hørende til punkterne 1, 2, 4 og 7, skal være således lukket og så tæt, at udstrømning af gas er udelukket.

Anmærkninger: 1. Specifikke emballeringsforskrifter for de enkelte gasser er indeholdt i randnr. 250.

2. Om transport af stoffer, hørende til klasse 2, i tankvogne, batterivogne og vogne med aftagelige tanke, se supplement XI, om transport i tankcontainere, se supplement X.

2. Specifikke emballeringsforskrifter

a. Beholderens art

203 (1) Følgende materialer må anvendes:

a) kulstofstål til gasser, hørende til punkterne 1, 2, 3 og 4 samt til genstande, hørende til punkt 5;

b) legeret stål (specialstål), nikkel og nikkellegeringer (f.eks. monel) til gasser, hørende til punkterne 1, 2, 3 og 4 samt til genstande, hørende til punkt 5;

c) kobber til

i) gasser, hørende til punkterne 1 A, 1 O, 1 F og 1 TF, hvis fyldningstrykket, beregnet ved 15 °C, ikke overstiger 2 MPa (20 bar);

ii) gasser, hørende til punkt 2 A, og desuden til 1079 svovldioxid [punkt 2 TC], 1033 dimethylether [punkt 2 F], 1037 ethylchlorid [punkt 2 F], 1063 methylchlorid [punkt 2 F], 1086 vinylchlorid [punkt 2 F], 1085 vinylbromid [punkt 2 F] og 3300 blandinger af ethylenoxid og carbondioxid med mere end 87 % ethylenoxid [punkt 2 TF];

iii) gasser, hørende til punkterne 3 A, 3 O, og 3 F;

d) aluminiumlegering: se tabellen i randnr. 250;

e) compositmateriale til gasser, hørende til punkterne 1, 2, 3 og 4, samt til genstande, hørende til punkt 5;

f) plast til gasser, hørende til punkt 3, samt til genstande, hørende til punkt 5;

g) glas til gasser, hørende til punkt 3 A, undtagen 2187 carbondioxid eller blandinger med carbondioxid, samt til gasser, hørende til punkt 3 O.

(2) De grundlæggende forskrifter i dette randnummer betragtes som opfyldt, når følgende standarder anvendes:

(reserveret).

204 (1) Beholdere til 1001 acetylen, opløst [punkt 4 F] skal være helt fyldt med en jævnt fordelt porøs masse af en type, der er godkendt af den kompetente myndighed, og som

a) ikke angriber beholderne og hverken danner skadelige eller farlige forbindelser med acetylen eller med opløsningsmidlet,

b) er egnet til at hindre udbredelse af en nedbrydning af acetylenet i massen.

(2) Opløsningsmidlet må ikke angribe beholderne.

(3) De grundlæggende forskrifter i dette randnummer betragtes som opfyldt, når følgende standarder anvendes:

(reserveret).

205 (1) Til følgende gasser kan der anvendes metalkapsler, forudsat, at væskens masse ikke overstiger den i randnr. 250 angivne maksimale fyldning pr. liter af kapaciteten og højst udgør 150 g for hver kap sel:

a) gasser, hørende til punkt 2 A;

b) gasser, hørende til punkt 2 F, undtagen methylsilan eller blandinger med methylsilan, der er henført til UN-nummer 3161;

c) gasser, hørende til punkt 2 TF, undtagen 2188 arsenbrinte, 2202 selenbrinte eller blandinger med disse stoffer;

d) gasser, hørende til punkt 2 TC, undtagen 1589 chlorcyan eller blandinger med chlorcyan;

e) gasser, hørende til punkt 2 TFC, undtagen 2189 dichlorsilan samt dimethylsilan, trimethylsilan eller blandinger med disse stoffer, der er henført til UN-nummer 3309.

(2) Kapslerne skal være fri for fejl, der kan nedsætte deres styrke.

(3) Lukkeanordningens tæthed skal være sikret ved en supplerende anordning (hætte, kappe, forsegling, omvikling osv.), som er egnet til at forhindre, at der opstår utætheder i lukkesystemet under transporten.

(4) Kapslerne skal anbringes i en ydre emballage, der er tilstrækkelig solid. Et kolli må ikke veje mere end 75 kg.

206 (1) Gasser, hørende til punkt 3, skal være emballeret i tæt lukkede beholdere af metal, plast eller com positmateriale, som skal være isoleret på en sådan måde, at der hverken kan dannes dug eller rim. Beholderne skal være forsynet med sikkerhedsventiler.

(2) Gasser, hørende til punkt 3 A, undtagen 2187 carbondioxid og blandinger med carbondioxid, samt gasser, hørende til punkt 3 O, kan også være emballeret i beholdere, der ganske vist ikke er lufttæt te, men er forsynede med anordninger, der hindrer væsken i at sprøjte ud, som f.eks.:

a) glasbeholdere med dobbelt væg med lufttomt mellemrum, som skal være omgivet af et isolerende og absorberende materiale; beholderne skal beskyttes af ståltrådskurve og anbringes i metalkasser; eller

b) beholdere af metal, plast eller compositmateriale, der er således beskyttet mod varmetransmission, at der hverken kan dannes dug eller rim.

(3) Metalkasserne efter afsnit (2) a) og beholdere efter (2) b) skal være forsynet med gribeindretninger. Åbninger i beholderne efter afsnit (2) skal være forsynet med lukkeanordninger, der tillader gas at slippe ud, men hindrer væske i at sprøjte ud, og som er fastgjort, så de ikke kan falde ud. Til 1073 oxygen, dybtkølet, flydende [punkt 3 O], og til blandinger med oxygen skal både lukkeanordninger ne og det isolerende og absorberende materiale, der omgiver beholderne efter afsnit (2) a), bestå af et ikke antændeligt materiale.

(4) Det materiale, der anvendes til tætning af samlinger eller til vedligeholdelse af lukkeanordninger på beholdere til gasser, hørende til punkt 3 O, skal være kompatibelt (foreneligt) med indholdet.

207 (1) 1950 aerosolbeholdere og 2037 gasbeholdere, små, med gas, hørende til punkt 5, skal opfylde følgende forskrifter:

a) 1950 aerosolbeholdere, der kun indeholder én gas eller blanding af gasser, og 2037 gasbeholdere, små, med gas skal være fremstillet af metal. Undtaget herfra er beholdere, hørende til punkt 5, med en kapacitet på indtil 100 ml til 1011 butan, hørende til punkt 2 F. Andre aerosolbeholdere, der hører til UN-nummer 1950, skal være fremstillet af metal, plast eller glas. Metalbeholdere med en ydre diameter på mindst 40 mm skal have konkav bund;

b) Beholdere af materialer, der kan splintre, som f.eks. glas eller visse plastmaterialer, skal være forsynet med beskyttelse mod splintring og mod spredning af splinter (tætmasket metalnet, elastisk plasthylster osv.). Undtaget herfra er beholdere med en kapacitet på højst 150 ml og med et indre tryk ved 20 °C på mindre end 150 kPa (1,5 bar);

c) kapaciteten af metalbeholdere må ikke overstige 1 000 ml, af plast- eller glasbeholdere ikke 500 ml;

d) alle konstruktionstyper skal, før beholderen tages i brug, underkastes en hydraulisk trykprøvning efter supplement II, randnr. 1291. Det hertil anvendte indre tryk (prøvningstryk) skal være 1,5 gange det indre tryk ved 50 °C, dog mindst 1 MPa (10 bar);

e) tømningsanordninger og forstøvere på aerosolbeholdere under UN-nummer 1950, og tømningsventiler på gasbeholdere, små, med gas under UN-nummer 2037, skal give sikkerhed for, at beholderne er tætte, og skal beskyttes mod utilsigtet åbning. Tømningsventiler og forstøvere, der kun lukkes af det indre tryk, er ikke tilladt.

(2) De grundlæggende forskrifter i dette afsnit (1) betragtes som opfyldt, når følgende standarder an vendes:

for 1950 aerosolbeholdere, hørende til punkt 5:

Bilag til Rådets direktiv 75/324/EØF (), således som affattet i Kommissionens direktiv 94/1/EF ();

for 2037 gasbeholdere, små, med gas, hørende til punkt 5, med blandinger af hydrocarboner (flyde nde gas), UN-nummer 1965:

EN 417:1992.

(3) Som forstøvningsmiddel eller bestanddel heraf eller som gasfyldning i 1950 aerosolbeholdere er følgende gasser tilladt: gasser, hørende til punkterne 1 A og 1 F (undtagen 2203 siliciumbrinte), gasser, hørende til punkterne 2 A og 2 F (undtagen methylsilan, der er henført til UN-nummer 3161) og 1070 dinitrogenoxid, hørende til punkt 2 O.

(4) Som gasfyldning i 2037 gasbeholdere, små, med gas er de i afsnit (3) nævnte gasser og desuden følgende gasser tilladt:

1062 methylbromid, hørende til punkt 2 T:

1040 ethylenoxid, 1064 methylmercaptan, 3300 blandinger af ethylenoxid og carbondioxid med mere end 87 % ethylenoxid, hørende til punkt 2 TF.

208 (1) Det indre tryk i genstande, hørende til punkt 5, må ved 50 °C hverken overstige 2/3 af genstandens prøvningstryk eller være større end 1,32 MPa (13,2 bar).

(2) Genstande, hørende til punkt 5, skal være fyldt, således at den flydende fase ved 50 °C ikke oversti ger 95 % af deres kapacitet. Kapaciteten af aerosolbeholdere med UN-nummer 1950 er det rumfang, der står til rådighed i en tæt lukket aerosolbeholder, forsynet med ventilholder, ventil og stigrør.

(3) Genstande, hørende til punkt 5, skal underkastes en tæthedsprøvning efter supplement II, randnr. 1292.

209 (1) Genstande, hørende til punkt 5, skal være anbragt i kasser af træ, pap eller metal; 1950 aerosolbe holdere af glas eller af plast, der kan splintre, skal være adskilt fra hinanden ved hjælp af indlæg af pap eller andet egnet materiale.

(2) Et kolli må ikke veje mere end 50 kg, når der anvendes papkasser, ved anvendelse af andre embal lager ikke mere end 75 kg.

(3) Genstande af metal, hørende til punkt 5, kan ved transport som vognladningsgods også emballeres på følgende måde:

Genstandene skal samles til enheder på et underlag og fastholdes i korrekt position af et egnet over træk af plast; disse enheder stables og sikres på passende måde på paller.

210 (1) For genstande, hørende til punkt 6 F, gælder følgende forskrifter:

a) 1057 lightere og 1057 refill-patroner til lightere skal opfylde forskrifterne i det land, i hvilket de er blevet fyldt. De skal være forsynet med beskyttelse mod utilsigtet tømning. Gassens flydende fase må ved 15 °C ikke overstige 85 % af kapaciteten. Beholderne inklusive lukkeanordninger skal kunne modstå det indre tryk fra den fordråbede gas af hydrocarboner ved en temperatur på 55 °C. Ventiler og tændanordninger skal være forsynet med en passende forsegling, omsluttet af klæbebånd eller fastholdt med et andet middel, eller de skal være konstrueret på en sådan måde, at de ikke kan aktiveres, og at indholdet ikke kan slippe ud. Lightere og refill-patroner til lightere skal være emballeret omhyggeligt for at forhindre utilsigtet aktivering af udløsningsmekanismer. Lightere må ikke indeholde mere end 10 g fordråbet gas af hydrocarboner. Refill-patroner til lightere må ikke indeholde mere end 65 g fordråbet gas af hydrocarboner.

Lightere og refill-patroner til lightere skal være emballeret i følgende ydre emballager: Kasser af naturtræ efter randnr. 1527, af krydsfiner efter randnr. 1528 eller af fiberplader, spånplader og lign. efter randnr. 1529 med en maksimal bruttomasse på 75 kg eller papkasser efter randnr. 1530 med en maksimal bruttomasse på 40 kg. Disse emballager skal være prøvet og g